Meksička policija kaparisala 15 Tesla Cybertruck kamioneta - BIGportal.ba\n5 Decembra, 2019 5 Decembra, 2019 072\nPolicija Dubaija izgleda neće biti jedina koja će u svom voznom parku imati Teslin električni kamionet. Organi reda iz meksičkog grada Ciudad Valles mogli bi da zasednu za volane Cybertrucka, ukoliko njihov gradonačelnik ostane pri odluci o nabavci 15 električnih kamioneta i uplati celokupnu sumu, kada za to dođe vreme.\nLokalni mediji, navode da je gradonačelnik čak poslao Ilonu Masku rendere na kojima je prikazano kako bi trebalo da izgledaju policijski kamioneti kada ih jednog dana Tesla isporuči.\nPrema istom izvoru, narudžbina se sastoji od 10 Cybertruck vozila sa dva elektromotora i 5 primeraka top verzije sa tri električne pogonske jedinice.\n10 najpopularnijih besplatnih aplikacija za iPhone u 2019. godini, četvrto mesto iznenađenje


Zakazana 9. sjednica Doma naroda Parlamentarne skupštine BiH\nPredsjedavajući Doma naroda Parlamentarne skupštine Bosne i Hercegovine dr. Nikola Špirić sazvao je 9. sjednicu Doma naroda za srijedu, 8. juli 2020. godine sa početkom u 10 sati.\nUsvajanje Zapisnika 8. sjednice Doma naroda Parlamentarne skupštine BiH;\nZahtjev za razmatranje Prijedloga zakona o Budžetu institucija Bosne i Hercegovine i međunarodnih obaveza Bosne i Hercegovine za 2020. godinu po hitnom postupku, u skladu s članom 124. Poslovnika, dostavljen od Predstavničkog doma Parlamentarne skupštine BiH, broj: 01-02-1-1266/20 od 26. 6. 2020;\nZahtjev Predstavničkog doma Parlamentarne skupštine BiH za razmatranje Prijedloga zakona o izmjenama Izbornog zakona Bosne i Hercegovine po hitnom postupku, u skladu s članom 124. Poslovnika, broj: 01-02-1-1263/20 od 26. 6. 2020;\nIzvještaj Zajedničke komisije oba doma Parlamentarne skupštine BiH o postizanju identičnog teksta Zakona o izmjenama Zakona o plaćama i naknadama u institucijama Bosne i Hercegovine (predlagač: Vijeće ministara BiH, broj: 01,02-02-1-2015/17 od 9. 8. 2017. i 27. 9. 2017), materijal broj: 01,02-02-1-2015,2/17 od 26. 6. 2020;\nDelegatska inicijativa Denisa Bećirovića koja glasi: „Na osnovu člana 9. Poslovnika Doma naroda Parlamentarne skupštine BiH ('Službeni glasnik BiH', br. 58/14, 88/15, 96/15 i 53/16), podnosim delegatsku inicijativu kojom se zadužuje Vijeće ministara BiH da, najkasnije u roku od šest mjeseci od dana usvajanja ove inicijative u Domu naroda Parlamentarne skupštine BiH, pokrene konkretne aktivnosti s ciljem uvođenja niže stope PDV-a za proizvode esencijalne potrošnje građana, kao i na uvođenju poreza na luksuzne proizvode“, broj: 02-50-6-2166/19 od 13. 12. 2019;\nDelegatska inicijativa Denisa Bećirovića koja glasi: „Na osnovu člana 9. Poslovnika Doma naroda Parlamentarne skupštine BiH ('Službeni glasnik BiH', br. 58/14, 88/15, 96/15 i 53/16), podnosim delegatsku inicijativu kojom se zadužuje Vijeće ministara BiH da, najkasnije u roku od šest mjeseci od dana usvajanja ove inicijative u Domu naroda Parlamentarne skupštine BiH, pripremi i u parlamentarnu proceduru dostavi amandman kojim se mijenja član VI. stav (1) Ustava BiH tako da Ustavni sud BiH ima 12 članova, od kojih predsjednik Evropskog suda za ljudska prava, nakon konsultacija s Predsjedništvom BiH, bira šest članova Ustavnog suda BiH“, broj: 02-50-6-430/20 od 14. 2. 2020;\nDelegatska inicijativa Denisa Bećirovića koja glasi: „Na osnovu člana 9. Poslovnika Doma naroda Parlamentarne skupštine BiH ('Službeni glasnik BiH', br. 58/14, 88/15, 96/15 i 53/16), podnosim delegatsku inicijativu kojom Dom naroda Parlamentarne skupštine BiH poziva entitetske vlade da, najkasnije u roku od 120 dana od dana usvajanja ove inicijative, pripreme i u parlamentarnu proceduru dostave amandmane na ustave bh. entiteta Republike Srpske i Federacije BiH kojima bi se osiguralo da: 1. svi narodi i građani na cijeloj državnoj teritoriji Bosne i Hercegovine budu potpuno ravnopravni; 2. da Vijeće naroda u bh. entitetu Republika Srpska dobije jednake ustavne nadležnosti kakve ima i Dom naroda u Parlamentu bh. entiteta Federacija BiH; 3. da se ukinu i druga asimetrična rješenja u ustavima bh. entiteta“, broj: 02-50-6-1131/20 od 9. 6. 2020;\nPrijedlog odluke o dopuni Odluke o imenovanju članova parlamentarnih delegacija („Službeni glasnik BiH“, broj 4/20);\nPrijedlog odluke o imenovanju članova Komisije za odlučivanje o sukobu interesa, predlagač: Zajednički kolegij oba doma Parlamentarne skupštine BiH, broj: 01,02-34-1-1259/20 od 25. 6. 2020;\nPrijedlog odluke o razrješenju sekretara Zajedničke službe Sekretarijata Parlamentarne skupštine Bosne i Hercegovine;\nPrijedlog odluke o imenovanju sekretara Zajedničke službe Sekretarijata Parlamentarne skupštine Bosne i Hercegovine;\nDavanje saglasnosti za ratifikaciju Ugovora o zajmu (GrCF2 W2 – Projekat javnog prijevoza Sarajevo - Dio 2) između Bosne i Hercegovine i Evropske banke za obnovu i razvoj, broj: 01,02-21-1-1198/20 od 17. 6. 2020;\nDavanje saglasnosti za ratifikaciju Sporazuma o finansiranju Programa aktivnosti prekogranične saradnje Bosna i Hercegovina – Crna Gora 2018 - 2020, za 2018. godinu, između Evropske komisije, Bosne i Hercegovine i Crne Gore, broj: 01,02-21-1-1199/20 od 17. 6. 2020;\nDavanje saglasnosti za ratifikaciju Sporazuma o finansiranju između Bosne i Hercegovine i Evropske komisije kojim se mijenja Sporazum o finansiranju između Bosne i Hercegovine i Evropske komisije u vezi s Interreg IPA programom prekogranične saradnje Hrvatska, Bosna i Hercegovina i Crna Gora za period 2014 - 2020. (CCI 2014TC1615CB004) u okviru Instrumenta pretpristupne pomoći (IPA II), broj: 01,02-21-1-1220/20 od 19. 6. 2020;\nDavanje saglasnosti za ratifikaciju Ugovora o grantu (Projekat regionalni vodovod Plava voda) između Bosne i Hercegovine i Evropske banke za obnovu i razvoj, koji se odnosi na investicioni grant iz SIDA-EBRD II programa za komunalno okruženje i klimu, broj: 01,02-21-1-1225/20 od 19. 6. 2020;\nDavanje saglasnosti za ratifikaciju Sporazuma o finansiranju i projektu između Bosne i Hercegovine, koju predstavlja Ministarstvo finansija i trezora BiH, Republike Srpske, koju predstavljaju Ministarstvo finansija i Ministarstvo za prostorno uređenje, građevinarstvo i ekologiju (agencija za izvršenje projekta), i KfW-a, Frankfurt na Majni, u iznosu od 10,000,000,00 eura – Energetska efikasnost u javnim zgradama, broj: 01,02-21-1-1227/20 od 19. 6. 2020;\nDavanje saglasnosti za ratifikaciju Sporazuma o finansiranju državnog programa aktivnosti za Bosnu i Hercegovinu za 2018. godinu između Bosne i Hercegovine, koju zastupa Direkcija za evropske integracije Vijeća ministara BiH, i Evropske unije, koju zastupa Evropska komisija, broj: 01,02-21-1283/20 od 29. 6. 2020. (kraj)


Unija odobrila Bajeru kupovinu Monsanta › Made-in-Germany.rs\nEvropska unija je nemačkoj hemijskoj kompaniji „Bajer“ odobrila kupovinu američkog „Monsanta“ za 66 milijardi dolara, uz uslov da se oslobodi nekih svojih kompanija i prava vlasništva u vrednosti od 7,4 milijarde dolara, kako bi se obezbedila fer konkurencija na tržištu.\nDogovor oko preuzimanja pažljivo prate rivalske kompanije i ekološke organizacije, zbog strahovanja da će se na tržištu smanjiti broj jakih kompanija za prodaju semena i pesticida, a da će nova kompanija zagušti tržište, prenosi agencija „Asošijeted pres“.\nEvropska komesarka za konkurenciju Margret Vestager je izjavila da su se dve strane dogovorile o prodaji prava u vrednosti od preko šest milijardi eura i da su time odbačene brige Evropske komisije (EK) u vezi sa konkurencijom.\nAmerički gigant u proizvodnji pesticida, đubriva i genetski modifikovanog semena „Monsanto“ je u septembru prihvatio da pređe u vlasništvo Bajera uz isplatu 57 milijardi dolara akcionarima i preuzimanje 9 milijardi dolara duga.\nPo rečima Vestagerove, dogovor Bajera i Monsanta bi bez dodatnih uslova značajno smanjio konkurenciju na tržištu i omeo inovacije u tom sektoru.\n– Ovim dogovorom će biti napravljena najveća kompanija za pesticide i seme na svetu. Zato smo osigurali da broj globalnih igrača koji se aktivno nadmeću na tim tržištima ostane isti. To je potrebno da bi poljoprivrednici imali raznovrstan izbor semena i pesticida po pristojnim cenama – istakla je Vestagerova.\nOna je objasnila da će prodajom nekih kompanija i prava vlasništva doći do uklanjanja svih preklapanja Bajera i Monsanta na tržištima semena i pesticida.\n– Bajer se obavezao da radi na tome da novo tržište digitalnih farmi, koje se oslanjaju na upotrebu podataka u poljoprivredi, bude otvoreno. Bajer je, pri tom, predložio da nemački „BASF“ bude ta kompanija koja će preuzeti njegove kompanije i poslove kojih je dužan da se oslobodi – rekla je Vestagerova.\nDirektor Bajera Verner Bauman smatra da je odobrenje Evropske komisije „veliki uspeh“ za njegovu kompaniju. On je obavestio javnost da dve kompanije još uvek rade sa vlastima SAD na dogovoru za koji se nada da će biti zaključen u drugom tromesečju ove godine.\nOd MiG na 22/03/2018 / AKTUELNO / Ostavite komentar\nSutra u Beogradu počinje Sajam automobila


FoNet portal :: Pretraga / tagId=39020\nTag: posvećenost, Pogodaka: 10\nBrz napredak sa Kosovom\nSpecijalni izaslanik Evropske unije za dijalog Beograda i Prištine i regionalna pitanja Zapadnog Balkana Miroslav Lajčak pozdravio je danas posvećenost Srbije dijalogu sa Kosovom.\nPokazati posvećenost reformama\nGeneralni sekretar NATO Jens Stoltenberg izjavio je da je Alijansa odlučna u nameri da zemljama Balkana pomogne da sprovedu reforme za dobrobit građana i pozvao sve lidere u regionu da pokažu svoju posvećenost reformama i pomirenju.\nPosvećenost suverenitetu BiH\nLideri u Bosni i Hercegovini trebalo bi da prestanu sa opasnim poigravanjem i postignu konsenzus kako bi osigurali bolju budućnost za sve njene građane, izjavio je američki državni sekretar Entoni Blinken.\nKomandant Kfora posvećen miru\nDirektor Kancelarije za Kosovo i Metohiju Petar Petković razgovarao je danas sa ambasadorom Mađarske u Beogradu Atilom Pinterom o dijalogu Beograda i Prištine i izrazio zadovoljstvo što je dužnost komandanta Kfora preuzeo general mađarske vojske Ferenc Kajari, koji će, kako je ocenio, biti posvećen očuvanju mira i stabilnosti na Kosovu.\nSAD posvećene celovitosti BiH\nPretnje otcepljenjem su antidejtonske i građanima Republike Srpske ne nude ništa osim izolacije i ekonomskog očaja, poručio je danas specijalni izaslanik američkog predsednika za Zapadni Balkan Gabrijel Eskobar u razgovoru sa srpskim članom Predsedništva Bosne i Hercegovine Miloradom Dodikom.\nPosvećeni očuvanju mira\nPredsednik Srbije Aleksandar Vučić izjavio je danas u razgovoru sa ambasadorima Kvinte da je Srbija posvećena očuvanju mira i poštovanju Briselskog sporazuma, ali da nikako neće dozvoliti poniženje ni države, ni njenih građana, saopšteno je iz njegovog kabineta.\nMinistri infrastrukture i saobraćaja zemalja Zapadnog Balkana potpisali su danas u Beogradu na prvom regionalnom Železničkom samitu deklaraciju "Posvećenost železnici", čiji je cilj da se železnica "vrati na pravi kolosek", što podrazumeva da bude "zelena i održiva", i da poveže države regiona, ali i region i Evropu.\nPosvećenost Zapadnom Balkanu\nNemačka i Zapadni Balkan imaju veoma bliske veze i zbog toga, taj region imaće i u budućnosti našu posebnu pažnju i posvećenost, izjavio je državni sekretar u Ministarstvu inostranih poslova Nemačke zaduženog za Evropu Mihael Rot.\nPosvećeni zaštiti novinara\nSrbija pruža podršku usvajanju konačne deklaracije i četiri rezolucije koje se odnose na bezbednost novinara, digitalnu tehnologiju, posledice izazvane kovidom-19 i slobodu izražavanja, naglasila je danas ministarka kulture i informisanja Maja Gojković na onlajn ministarskoj konferenciji Saveta Evrope.\nRazgovori nisu uvek laki\nVisoki predstavnik Evrospke unije za spoljnu politiku i bezbednost Žozep Borelj ocenio je danas uoči nastavka dijaloga Beograda i Prištine da razgovori "nisu uvek laki", ali da vidi "posvećenost i poštovanje obe strane" i da su to zajednički potvrdile i uoči današnjeg sastanka.


Vučić: Želimo više kontakata i saradnje sa Sarajevom - IndeksOnline.rs\nNaslovna Bosna i Hercegovina Banjaluka Vučić: Želimo više kontakata i saradnje sa Sarajevom\nVučić: Želimo više kontakata i saradnje sa Sarajevom\nBANJALUKA – Predsednik Srbije Aleksandar Vučić izjavio je danas u Banjaluci da Beograd želi više kontakta i saradnje sa Sarajevom.\n“Nemamo tu vrstu problema. Mi želimo što više kontakata i ja razgovaram ponekad sa različitim predstavnicima od Dragana Čovića, do Bakira Izetbegovića. Nemam problem sa tim, važno je da radimo što više”, rekao je Vučić odgovarajući na pitanje može li se u narednom periodu očekivati neka komunikacija sa Sarajevom, “s obzirom da postoji stalna komunikacija sa Banjalukom”.\nVučić je podsetio da je sa predstavnicima sva tri naroda u BiH, Šefikom Džaferovićem, Željkom Komšićem i Miloradom Dodikom, prisustvovao polaganju kamena temeljca za izgradnju auto-puta Beograd – Sarajevo, prošle godine.\nDodao je da se na tom projektu moraju ubrzati radovi, jer je i 120 radnika bilo zaraženo zbog čega je jedina deonica usporeno radila.\nKako je rekao, važno je autoput ide dalje od Požege, ka Kotromanu, Višegradu i Sarajevu, ali i do Duge poljane, između Sjenice i Novog Pazara.\nŽelja je, kaže, da se taj deo Srbije poveže i sa Beogradom i sa Sarajevom, jer, ističe, moramo i želimo da živimo zajedno.\n“Znam da nisam naročito popularan u bošnjačkom delu javnosti i znam šta će ljudi sa predrasudama i mnogo izmišljotina da izgovore o meni. Nemam problem sa tim, jer ljudi vide da li ste nešto uradili ili niste”, rekao je Vučić.\nSlično je, kaže, kao i u slučaju situcije sa korona virusom u Novom Pazaru.\nVučić je istakao da je situacija u Novom Pazaru, Sjenici i Tutinu pod kontrolom, da je stabilizovano stanje u bolnici, u kojoj je sada 170 ljudi smešteno, za razliku od 350 koliko je pacijenata bilo pre nekog vremena.\nDodao je da će zamoliti predstavnike islamske zajednice da se dodatna pažnja obrati budući da sledi Bajram.\nVučić je rekao i da je danas spreman da čuje i sasluša sve što mu je Milorad Dodik najavio da će mu preneti na sastanku, neke od planova RS kao i neke njegove ideje.\nPrethodni tekstViši sud u Beogradu prvostepeno presudio da su policajci maltreritali Rome\nSledeći tekstKineska vakcina možda dostupna do kraja godine


Trninić: Brzina najčešći uzrok saobraćajnih nesreća u Republici Srpskoj\nBANJALUKA - Ministar saobraćaja i veza Republike Srpske (RS) Neđo Trninić rekao je u srijedu (20. jun 2018.) da je brza vožnja najčešći uzrok saobraćajnih nezgoda na putevima u Srpskoj i pozvao vozače da poštuju propise kako bi bio smanjen broj udesa, naročito onih sa tragičnim ishodom.\n"Statistika pokazuje da se propisi najčešće krše na putevima na kojim je ograničenje 60 kilometara na čas", rekao je Trninić novinarima na Trgu Krajine u Banjaluci, gdje je ozvaničen početak preventivne kampanje "Niti jedna brza vožnja".\nKampanju će do 31. avgusta sprovoditi Ministarstvo saobraćaja i veza, Ministarstvo unutrašnjih poslova, Agencija za bezbjednost saobraćaja i Auto-moto savez Srpske, te kompanija "Auto Milovanović".\nTrninić je istakao da je cilj kampanje povećanje bezbjednosti u saobraćaju u Republici Srpskoj, te smanjenje broja vozača koji se kreću nepropisnom ili neprilagođenom brzinom.\n"Brza vožnja nije samo kršenje saobraćajnih znakova, nego i neprilagođavanje uslovima na putu, tako da je naš cilj da pokažemo da se treba pridržavati propisa i da vozači poštuju ograničenja brzine kako bi bio smanjen broj udesa, pogotovo onih sa tragičnim posljedicama", naveo je Trninić.\nOn je napomenuo da aktivnosti koje se sprovode već godinama daju solidne rezultate kada je riječ o smanjenju broja nesreća, te dodao da je prošla godina statistički bila najbolja.\n"Ova godina je krenula još bolje. U prva četiri mjeseca imali smo dobru statistiku, ali, nažalost, u maju se dogodio poremećaj koji je to pokvario. Nadamo se da ovakve aktivnosti djeluju na svijest vozača da treba da poštuju saobraćajne propise", naglasio je Trninić.\nDirektor Agencije za bezbjednost saobraćaja Milija Radović rekao je novinarima da je u prošloj godini najmanje 60 lica smrtno stradalo u saobraćajnim nezgodama, čiji je osnovni uzrok bila neprilagođena ili nepropisna brzina.\n"Ako hoćete da smanjite rizik, smanjite brzinu", poručio je Radović vozačima. On je naveo da se, prema analizama za prethodnu godinu, na području Policijske uprave Banjaluka dogodio najveći broj saobraćajnih nezgoda, ističući da u tom gradu ima najviše registrovanih vozila i stanovnika, što znači i najviše kretanja.\nGeneralni sekretar Auto-moto saveza Srpske Ranko Babić rekao je da ovaj savez već nekoliko godina tajno mjeri brzinu kretanja na putevima gdje je ograničenje 50 i 60 kilometara na čas, te na auto-putevima.\n"Imamo poražavajući rezultat, pogotovo tamo gdje je ograničenje 60 kilometara na čas, koje gotovo 60 odsto vozača ne poštuje. Oko 30 odsto vozača ne poštuje propise na putevima sa ograničenjima brzine do 50 kilometara na čas, te oko 25 odsto na auto-putevima", naglasio je Babić.\nOn je pozvao vozače u Srpskoj da se u sezoni godišnjnih odmora, kada je frekvencija saobraćaja mnogo veća od uobičajene, prije polaska na put raspitaju o predstojećoj dionici, provjere vozačka dokumenta, te po potrebi učlane u auto-moto društvo radi zaštite na putu i obavezno poštuju saobraćajna pravila i propise u zemljama u koje putuju.\nMirjana Milovanović iz kompanije "Auto Milovanović" rekla je da je ova kompanija i ove godine podržala kampanju, te da će pomoću najmlađih pokušati da apeluje na njihove roditelje ili starije da uspore vožnju.\nPredstavnici ove kompanije su na Trgu Krajine organizovali aktivnosti za najmlađe, podjelu letaka i prigodnih poklona.\nPortparol Policijske uprave Banjaluka Marija Markanović kaže da Ministarstvo unutrašnjih poslova tradicionalno podržava preventivne aktivnosti Ministarstva saobraćaja i veza Srpske, kao i svih kojima je cilj poboljšanje bezbjednosti na putevima.\n(Izvor i foto: Srna)


Niška televizija » Pada rekord: Partizanov 17-godišnji Nišlija Andrija Živković najmlađi reprezentativac svih vremena!\nPada rekord: Partizanov 17-godišnji Nišlija Andrija Živković najmlađi reprezentativac svih vremena!\nObjavljeno 30.09.2013. 19:22\nTagovi: Andrija Živković, Fudbal, najmlađi reprezentativac\nMrkela je davnog 17. novembra 1982. zaigrao za „plave“ u Sofiji, protiv Bugarske, i taj rekord „17-130″ do sada je bio neodstižan za mnoge talentovane fudbalere koje smo imali.\nNajbliži obaranju bili su novi golman „orlova“ Predrag Rajković, koji je ovog avgusta, u prijateljskom meču sa Kolumbijom imao 17 godina i 293 dana, te Lazar Marković, koji je protiv Jermenije zaigrao dva dana pred punoletstvo (sa 17 godina i 363 dana), čime je zauzeo treće mesto na „večnoj listi“, i to ispred Dragana Džajića (18-013), Vladimira „Pižona“ Petrovića (18-087) i Darka Lazovića (18-122).\nSve njih bi na „Karađorđu“ mogao da pretekne Živković, koji će tog 11. oktobra biti star 17 godina i 93 dana, čime bi, ako mu Mihajlović pruži šansu na terenu, Mrkelin rekord oboriti za 37 dana.\nU prodaji promotivne ulaznice za „Radnički“


Ivana Španović kraljica Evrope - Sjajne Vesti\nAutor Konstantin M. 09.07.2016 Nema komentara\nIvana Španović je osvojila zlatnu medalju u disciplini skok udalj na Evropskom prvenstvu u Amsterdamu. Do prvog prvog evropskog zlata u istoriji srpske atletike Ivana je stigla najboljim skokom u drugoj seriji od 6,94 metara. Drugo mesto pripalo je Britanki Džasmin Sojers sa rezultatom 6,86 metara, a bronzanu medalju osvojila je Nemica Malaike Mihambo sa preskočenih 6,65 metara.\nIvana je u prvoj seriji prestupila, a najbolja u tom momentu Ksenija Balta iz Estonije sa 6,65. U drugoj, Ivana je sokočila 6,94 metara, sada već skok za istoriju. Treći skok je bio bolji od svih konkurentskih, sa 6,81 metara, koji je savladala Jazmin Sojers (6,86 metara), tek u četvrtoj seriji. Do kraja Ivana je preskočila još 6,71 metara, ali skok iz druge serije je bio dovoljan za zlato.\nOvo je druga osvojena medalja za Srbiju u EP u Amsterdamu, pošto je u prethodno bronzani postao naš desetobojac Mihail Dudaš.\nPogledajte skok koji je obezbedio prvo Evropsko zlato u istoriji Srpske atletike:\nPosle pobede stigle su i prve čestitke i to od Ministar omladine i sporta Vanje Udovičića:\n„Ivana je velika šampionka i ovaj sjajan uspeh je još jedan u nizu kojim je to potvrdila. Znam da je Ivana potpuno predana Olimpijskim igrama, da je ovo za nju vetar u leđa ka olimpijskoj medalji koju ona zaslužuje i u koju verujem svim srcem da je njena! Svaka čast Ivana.“\ntop vesti, zlatna medalja, sjajne vesti, skok u dalj, ivana spanovic, evropsko prvenstvo amsterdam 2016\nIvana Španović kraljica Evrope postavio Konstantin M. 09.07.2016


TotalCar.rs » Dačija prodala 3 miliona vozila\nDacia, novo, Prodaja\n0 komentara 7114 pregleda\nPodbrend francuskog Renoa Dačija je u periodu od samo 10 godina postojanja već stigla do impresivne cifre od 3 miliona prodatih vozila.\nJuče je na Dačijinom štandu na Salonu u Parizu proslavljena prodaja 3-milionitog vozila, a ovom prilikom je Andres Palomo Paz, mušterija iz Španije dobio ključeve od svog novog automobila Dačije “sandero stepvej”.\nPodpredsednik globalnih prodaja Reno grupe Nikolas Vertans je ovom prilikom izjavio: “Dačija ja sada prodala tri miliona vozila od svog nastanka pre jedva deset godina i to predstavlja jedinstveni poduhvat u današnjoj automobilskoj industriji.”\nDačija ni u tekućoj godini nema nameru da uspori sa prodajom, a tokom prvih šest mesci je zabeležen rast od 24.4 procenata.\nU isto vreme, internacionalno širenje se nastavlja pa će uskoro Dačijini modeli biti dostupni i u Izraelu, dok je od početka 2013, zabeležen uspeh na šest važnih tržišta: Velika Britanija, Irska, Danska, Norveška, Kipar i Malta.\n11 superautomobila otišlo za 3,1 milion €\nZbog korone u McLaren timu, otkazana prva ovogodišnja trka u Australiji\nAlfa Romeo 4c Concept na paradi „Mille Miglia 2011”


Kako je izgledala sportska 2020. godina? - Sport - Dnevni list Danas\nPočetna » Sport » Kako je izgledala sportska 2020. godina?\nGodinu za nama obeležio je korona virus.\n0Piše: Aleksandar Pavlović 01. januara 2021. 07.38 Izmenjeno: 14.58\nZbog pandemije Covida-19 trpela je svetska ekonomija, privrede gotovo svih zemalja na planeti, kultura, umetnost, pa je sasvim logično i da sport nije uspeo da ostane imun na jedan od najvećih izazova u istoriji svetske civilizacije.\nLogično, svaki sport je imao svoje probleme pri realizaciji unapred pripremljenog kalendara takmičenja, pa su tako neka završena u “mehuru”, neka nisu nikada ni završena, dok je za najmasovnije i najvažnija takmičenja u startu bilo jasno da ne mogu biti organizovana zbog epidemioloških mera, pa smo tako u godini za nama ostali uskraćeni za dva prava sportska spektakla.\nOlimpijske igre u Tokiju i Evropsko prvenstvo u fudbalu su odloženi za godinu dana i biće na programu na leto 2021., ako se situcija sa koronom u svetu popravi do tada.\nZbog korone praktično da sporta na našoj planeti nije bilo od polovine marta do početka maja. Putovanja nisu mogla biti organizovana, pa je tako i odigravanje utakmica u gostima bilo nemoguće sprovesti u delo.\nSa druge strane, klubovi su u gotovo svim sportovima, trpeli veliku finansijsku štetu.\nZa vreme karantina, koji je bilo aktuelan na čitavoj planeti, igrači u kućnim uslovima nisu mogli kvalitetno da vežbaju i održavaju formu.\nTo je dovelo do opasnosti od teških povreda, ako bi se u nekom trenutku takmičenja nastavila u najnormalnijem ritmu.\nZato su u ligama i takmičenjima koje su nastavile da se organizuju igrači prošli kroz tronedeljne pripreme, kako bi se maksimalno sprečile povrede igrača.\n“Lige petice” ali i utakmice u svim drugim fudbalskim ligama Evrope su odigrane. Fudbalska sezona se zbog pandemije Covida 19 završila nešto kasnije, pa je umnogome poremetila i početak naredne, te su se zbog toga kvalifikacije za Ligu šampiona i Ligu Evrope odigrale na nešto drugačiji način (po jedna utakmica sve do faze plej-ofa).\nŠampion Srbije Crvena Zvezda ispala je u trećem kolu kvalifikacija za Ligu šampiona od Omonije na Kipru, ali je zato obezbedila učešće u Ligi Evrope gde je u konkurenciji Hofenhajma, Genta i Libereca bila druga, te „zakazala“ meč u šesnaestini finala protiv Milana.\nFudbalski klub Partizan je ispao u kvalifikacijama za Ligu Evrope od Šarloa, Bačka Topola od Stetue na penale (u 120 minuta igre je bilo neverovatnih 6:6), dok je Vojvodina ispala u Belgiji porazom od Standarda iz Liježa nakon produžetaka (2:1).\nTakođe, ove godine smo dobili spisak svih reprezentacija koje će igrati na Evropskom fudbalu 2021. godine, a tamo neće biti i Srbije. “Orlovi” su, naime, izgubili u finalu baraža protiv Škotske nakon penala 5:4 (posle 120 minuta igre bilo je 1:1).\nTaj neuspeh je koštao posla selektora Srbije Ljubišu Tumbakovića, a njegov naslednik na klupi reprezentacije još uvek nije poznat.\nNa taj način se fudbalska reprezentacija nije plasirala na Evropsko prvenstvo ni posle 20 godina, budući da je poslednje kontinentalno prvenstvo na kojem je naša nacionalna selekcija učestvovala bilo ono u Belgiji i Holandiji 2000. godine.\nU poslednjem mesecu 2020. godine je održan i žreb za Mundijal koji će se igrati u Kataru 2022. godine, a reprezentacija Srbije se nalazi u grupi A zajedno sa Portugalom, Azerbejdžanom, Luksemburgom i Republikom Irskom.\nKošarka je možda i od svih ekipnih sportova pretrpela najveću štetu zbog pandemije korona virusa, budući da su samo nacionalna prvenstva u Španiji, Izraelu i Nemačkoj okončana na parketu na “starom kontinentu”. Španci su pokazali izuzetnu sposobnost i organizaciju, te su završnicu šampionata preselili u jedan grad, Valensiju.\nFoto: EPA-EFE/ ROBERT GAUTHIER/ LOS ANGELES TIMES SHUTTERSTOCK OUT EDITORIAL USE ONLY/ NO SALES/ NO ARCHIVES\nTamo su ekipe bile podeljene u dve grupe po 6 timova, iz kojih su posle po dve najbolje imali prohod do polufinala, a kasnije i najbolje dve do finala. Na kraju je titulu osvojija Baskonija, pobedivši u finalu Barselonu.\nVerovatno najbolju organizaciju u novim uslovima prikazali su vodeći ljudi NBA lige. “Mehur” u blizini Orlanda je bio poprište duela najboljih ekipa Istoka i Zapada, a na kraju su titulu osvojili Los Anđeles Lejkersi savladavši u velikom finalu Majami 4:2 u seriji.\nJedan od sportova koji je najviše ispaštao zbog pandemije korona virusa je bio tenis. Godinu za nama u “belom” sportu obeležila je skraćena sezona sa mnogo manje odigranih turnira nego inače, ali i sa manje odigranih Grend salemova nego što smo navikli.\nNa najvećim turnirima zablistala je “stara garda”: Australijan Open je osvojio Novak Đoković, Rolan Garos Rafael Nadal, dok je po prvi put u karijeri Grend slem šampion postao Dominik Tim (US Open).\nMasterse u Sinsinatiju i Rimu je osvojio Novak Đoković, dok je na Mastersu u Parizu kao i na završnom Mastersu u Londonu trijumfovao Danil Medvedev.\nIpak, jedan od najznačajnijih momenata u svetu sporta u godini za nama bila je diskvalifikacija Novaka Đokovića sa US Opena.\nNaime, najbolji teniser sveta je nehotice poslao loptu na linijskom sudiji nakon jednog poena u meču četvrfinala protiv Pabla Karenja-Buste, a na nesreću ta loptica je i pogodila linijskog sudiju što je glavni sudija Soren Frimel okarakterisao kao nameran potez srpskog tenisera koji je ugrozio bezbednost linijskog sudije, te ga diskvalifikovao sa Grend slema.\nRukometašice Srbije igrale su krajem godine na Evropskom prvenstu u Danskoj i ispale još u grupnoj fazi takmičenja. “Orlice” su igrale u grupi sa Hrvatskom, Mađarskom i Holandijom i posle uvodne pobede nad Holandijom, izabranice selektora Ljubomira Obradovića zabeležile su dva poraza i na taj način završile takmičenje posle tri odigrane utakmice. Na pomenutom šampionatu zlato je osvojila reprezentacija Norveške, srebrne su bile Francuskinje, dok je bronza pripala selekciji Hrvatske.\nVaterpolo reprezentacija Srbije je otišla na Evropsko prvenstvo u Budimpešti kao jedan od glavnih favorita za zlato, ali je u četvrtfinalu doživela poraz od Španije nakon peteraca 7:6. Na taj način su izabranici selektora Dejana Savića morali da uđu u razigravanje za plasman od petog do osmog mesta i na kraju su šampionat završili na petom mestu, savladavši Italiju 8:7.\nFutsal reprezentacija Srbije je godini za nama izborila plasman Svetsko prvenstvo u Litvaniji 2021. godine, nakon što je u gostima odigrala 5:5 protiv Finske, a pošto je u prvom meču pobedila minimalnim rezultatom 1:0 u Kragujevcu. Šampionat je na programu od 12. septembra do 3. oktobra naredne godine.\nFudbal, futsal, Korona virus, Košarka, rukomet, sport, Tenis, vaterpolo\nIvan Divac: Hvale se korona žurkama, verovali ili ne, omiljen im je Instagram


Samo kalendarski završena grejna sezona, pirotska Toplana nastavlja sa grejanjem | Pirot vesti\nPočetna/Gradska hronika/Samo kalendarski završena grejna sezona, pirotska Toplana nastavlja sa grejanjem\nDanas, 15. aprila, zvanično se završava grejna sezona. Međutim, kao i svake godine, u zavisnosti od vremenskih prilika, pirotska Toplana će nastaviti sa isporukom toplotne energije, i biće u pripravnosti do 3. maja. Prema rečima direktora, Bratislava Ćirić, zahvaljujući višegodišnjim investicijama, kojima je kompletan sistem obnovljen i modernizovan, i ova grejna sezona protekla je bez ikakvih zastoja. Grejanje je bilo uredno, a sitniji kvarovi, kojih takođe nije bilo mnogo, otklanjani su u periodu kada “Energana” nije bila u pogonu, uglavnom noću.\n“Završetak grejne sezone je samo na papiru, zima se ne predaje, i mi ćemo nastaviti sa isporukom toplotne energije kako bi našim kupcima, korisnicima obezbedili tople objekte. Prema zvaničnim uredbama i odluci lokalne samouprave bićemo pripravni do 3. maja. Prema prognozi meteorologa verovatno ćemo do kraja aprila održavati propisanu temperaturu. U zavisnosti od vremenskih prilika mogući su prekidi tokom dana, ali najbitnije je da možemo da odgovorimo svim zahtevima i obezbedimo tople radijatore”- kaže Ćirić.\nOno što je važno i ova grejna sezona protekla je bez havarija i prekida u grejanju. Isporuka energenta je bila uredna, i prema svemu sudeći može se reći da je sezona bila uspešna, kaže Ćirić.\n“Već nekoliko sezona mi nemamo ozbiljnijih tehničkih problema. Sitnije kvarove smo otklanjali tokom noći kada se ne isporučuje toplotna energija. Sve je to plod našeg rada između sezona kada napravimo analizu svega onoga što bi moglo da nam napravi problem u narednoj sezoni. Ulažemo redovno u remont, i naš sistem je uvek u optimalnom funkcionalnom stanju. Zato, slobodno mogu da kažem da smo se svojim radom nametnuli kao pouzdan partner. Čujemo iz medja sa kakvim se problemima suočavaju neki gradovi u Srbiji, a mi takvih poteškoća nemamo”.\nĆirić kaže da je varljiv utisak da je ova zima bila blaža u odnosu na prošlu. Prema zvaničnim podacima prosečne dnevne i noćne temperature bile su niže, pa je i utrošak energije bio povećan za 8 do 9 posto.\n“Imalo smo dva hladna talasa koji su trajali po desetak dana, tada smo grejali produženo. Mi smo ove sezone nekoliko dana ranije krenuli u celodnevni režim rada, što nije bio slučaj u prethodnim sezonama. Samim tim, prema našim analizama, ova grejna sezona može biti skuplja za 8 do 9 procenata. Ali, opet naglašavam, nije bilo prekida u radu i mislim, kada sve uzmemo u obzir, i mi u Toplani i naši korisnici možemo biti zadovoljni”- izjavio je, direktor, Ćirić.\nbratislav ciric gradska toplana pirot grejna sezona istaknuto\nMinistar Vulin: Za isplatu radnika AHA Mure Prvi maj država izdvojila 554 miliona dinara


Gaša Šeprtlja dolazi kroz knjige, izložbu i film\nGaša Šeprtlja“, na francuskom Gaston Lagaffe, humoristički je strip Andrea Frankena (1924-1997), genija evropskog stripa i humora. Serijal se pojavio 28. februara 1957. u belgijskom magazinu Spiru i prati dogodovštine Gaše, „besposlenog junaka“, čiji dolaze iz lenjosti ili „korisnih“ izuma, što se završava uništavanjem kancelarije. Strip je uvršćen u Mondov spisak „100 najboljih knjiga 20. veka“. U galeriji Francuskog instituta u utorak, 6. marta 2018. godine sa početkom u 19h je na otvaranje strip izložbe Mabreee, izložba Gaše Šeprtlje! Izložba se sastoji od strip tabli i ilustracija čuvenog junaka nastalog iz pera Andrea Frankena. A u aprilu nas očekuje i njegova ekranizacija u filmu "Gaša Šeprtlja" koji stiže u bioskope od 5. aprila u distribuciji 2i Film.\n„Gaša Šeprtlja“ je i kod nas jedan od najpopularnijih stripova. U Srbiji i Jugoslaviji izlazi od 1965. u brojnim izdanjima, a najpopularniji je u prevodima Đorđa Dimitrijevića, koji je prevodio i stripove „Talični Tom“ i „Asteriks“. Nedavno je dovršeno objavljivanje celokupnog „Gaše“ na srpskom jeziku u šest knjiga, sa Dimitrijevićevim prevodom, na osnovu francuskog kanonskog izdanja, uključujući i table koje do sada nisu objavljivane u Srbiji i regionu. Izdavač je beogradska izdavačka kuća „Beli put“, poznata po uvođenju koncepta integrala u naše izdavaštvo, u saradnji sa „Darkvudom“, izdavačem Frankenovih stripova „Spiru i Fantazio“ („Spira i Ćira“) i „Marsupilami“.\nIzlazak sabrane edicije „Gaše Šeprtlje“ i najava novog igranog filma biće obeleženi izložbom i promocijom u utorak, 6. marta sa svečanim otvaranjem od 19h, u Francuskom institutu u Beogradu (Zmaj Jovina 11). Izložba traje do 4. aprila i ima dve celine. Najveći deo su Gašine ilustracije i table koje je crtao Andre Franken, a naporedo, Udruženje stripskih umetnika Srbije (USUS) predstavlja radove stripara iz Srbije koji su bili vezani za Frankenovo okruženje ili su dali svoju posvetu majstoru. Pored toga publika će videti premijerno trejler, postere i druge materijale iz samog filma „Gaša Šeprtlja“.\nNa izložbi u Francuskom institutu biće ekskluzivno predstavljen i trejler novog francuskog igranog filma „Gaša Šeprtlja“, čija je svetska premijera zakazana za 4. aprila, uporedo sa domaćom u distribuciji kuće „2i film“.\nIstog meseca, 26-28. aprila, u Dečjem kulturnom centru Beograda biće održan „Gašin sabor“ - prvi festival karikaturalno-humorističkog i porodičnog stripa, posvećen ove godine Andreu Frankenu.


SMS poruke se sakupljaju samo ako roditelji ne žele da leče decu u Srbiji - Ozon Media\nSMS poruke se sakupljaju samo ako roditelji ne žele da leče decu u Srbiji\n„Finansiranje države lečenja od retkih bolesti krenulo je 2012. godine i od tad je izdvojeno oko milion evra a sada se izdvaja tri milijarde i dvesta, a prošle godine smo imali dve milijarde i petsto“, rekla je ona za TV Prva.\n„Naravno, o trošku države se ne leče sve retke bolesti, već one za koje struka kaže da postoji opravdanje i lekovi koji će zaista imati efekat. Iako naša struka kaže da se za neke retke bolesti lek može pronaći u Srbiji, kao i obaviti lečenje, često roditelji i pored toga žele da idu u inostranstvo„, navela je ona.\n“Ukoliko ne žele da se leče u ovoj državi, onda se skupljaju SMS poruke„, rekla je ona. Dodaje i da se sada pojavila genetska terapija od dva miliona, koja je tek krenula, ali se čak i sa tom terapijom pacijenti ponovo vrate, jer, kako kaže, nije bilo efekta.\n„Prema tome zaista moramo da budemo ozbiljni, ne možemo da uvedemo odmah sve za šta čujete, to bi bilo neozbiljno da država tako nešto radi„, zaključila je Škodrićeva.\nOdbojkašice “Srema” večeras igraju utakmicu osmine finala Kupa Srbije


Vojska Srbije: U Požarevcu obuka pripadnika Oružanih snaga Bosne i Hercegovine - Boom93\nVojska Srbije: U Požarevcu obuka pripadnika Oružanih snaga Bosne i Hercegovine\nU Požarevcu se realizuje obuka pripadnika Oružanih snaga Bosne i Hercegovine za rukovanje protivoklopnim lansirnim kompletom 9K111 "fagot", objavila je danas Vojska Srbije.\nTežište višenedeljne obuke je na pripremama za realizaciju gadjanja, u okviru kojih će svaki polaznik na trenažeru izvršiti oko 2.500 lansiranja rakete u raznim uslovima.\nOvo je drugi put da se pripadnici Oružanih snaga Bosne i Hercegovine obučavaju za upotrebu protivoklopnog lansirnog kompleta 9K111 “fagot” u Centru za obuku kopnene vojske.\nRealizacija ovakvih i sličnih usavršavanja za pripadnike stranih oružanih snaga pokazatelj je poverenja koje sistem obuke u Vojsci Srbije uživa u regionu i svetu, navela je Vojska Srbije na svom sajtu.\nDodaje se da to dopinosi jačanju bilateralnih odnosa sa partnerskim državama.\nOznakeobuka Požarevac Vežbe Vojska Bosne i Hercegovine Vojska Srbije\nGrad menja krovni pokrivač na stambenim objektima u naselju u Uzun Mirkovoj ulici\nKaravan „Budi hrabra“ u Požarevcu, poziv ženama da dođu na pregled\nNorveška podržala razvoj Srbije sa više od osam miliona evra\nGajić: Neuporedivi intevjui uzbunjivača s novinarom i prvooptuženog sa svojim advokatom


Najbolji rep albumi svih vremena, koje bi definitivno trebalo da preslušate — Wannabe Man\nRep muzika postala je veoma popularna poslednjih godina, nakon određenog perioda zatišja, u kojima je prvo mesto na najpoznatijim muzičkim listama ustupila rock i pop muzici. Ipak, rep je konačno dobio svoje zasluženo priznanje, koje bismo voleli da je stiglo mnogo ranije, jer nam rep pravac kontinuirano daje nove, sjajne muzičare i albume, i on kao pravac napreduje od svog nastanka u osamdesetim godinama prošlog veka. Ako ste rep muziku do sada vezivali isključivo za devedesete i rane dvehiljadite godine (koje su uistinu iznedrile neke od najpoznatijih imena u rep muzici) imamo dobre vesti za vas – rep nije mrtav, a ovo je nekoliko rep albuma iz prethodne decenije koje bi defintivno trebalo da poslušate.\nKendrick je jedan od najinovativnijih rep muzičara, koji je u stanju da menja stil svog repovanja iz albuma u album i pesme u pesmu. Kendrick vam je verovatno najpoznatiji po svom albumu “DAMN”, koji je da se razumemo takođe sjajan, ali preporučujemo vam da preslušate i njegove ranije albume i mix tapeove, jer ćete na taj način steći mnogo bolji utisak o tome kako je on gradio svoju karijeru, odakle je krenuo i gde je danas.\nKanye West – “808’s & Heartbreak”\nKanye West nam je u poslednje vreme nažalost više poznat po skandalima koji ga okružuju i po svom javnom/privatnom životu – nego po svojoj muzici, ali to ne znači da ćemo preko noći zaboraviti njegove prethodne muzičke uspehe, jer neki od njih su zauvek pomerili čitavu muzičku industriju. Ovaj album je jedan od onih koji u vreme svog izlaska nisu bili shvaćeni i nisu toliko dobro prošli, ali za koje se kasnije ispostavilo da su imali neverovatnog uticaja na kompletan žanr u kojem su nastali. Definitivno mu se vratite i obratite pažnju na inovativnost svake pesme.\nJedan od najemotivnijih, ako ne i najemotivniji rep album ikada snimljen je rekli bismo “Blonde”. Frank retko nastupa i još ređe izbacuje novu muziku, ali je zato sve što predstavi javnosti zaista fenomenalno i veoma brzo dostiže kultni status. Ukoliko vam je potreban album koji ćete slušati nakon raskida, a ne želite da slušate cheesy pop pesme ili srceparajući rock, ovo je album za vas. Ovaj album možemo slušati na repeat, bez preterivanja.


Niška televizija » Erdogan o hapšenjima: EU da gleda svoja posla\nErdogan o hapšenjima: EU da gleda svoja posla\nObjavljeno 15.12.2014. 16:07\nISTANBUL – Turski predsednik Redžep Tajip Erdogan poručio je danas Evropskoj uniji koja je kritikovala masovna hapšenja predstavnika opozicionih medija u Turskoj da „gleda svoja posla“.\n„Evropska unija ne može da se meša u mere… preduzete u skladu sa vladavinom prava protiv elemenata koji ugrožavaju našu nacionalnu bezbednost“, rekao je Erdogan u tv obraćanju, prvom od jučerašnjih racija.\n„Treba da gledaju svoja posla“, dodao je on, a preneo AFP.\nKako navodi Rojters, Erdogan je rekao da su racije u medijima bliskim muslimanskom kleriku Fetulahu Gulen, koji živi u SAD, bile deo neophodnog odgovora na „prljave operacije“ političkih neprijatelja i odbacio kritike EU.\n„Oni pričaju o slobodi štampe, ali (racije) nemaju ništa sa time… Ne brinemo za to šta EU može da kaže, da li nas EU prihvata kao članice ili ne, nemamo takvih briga. Molim vas zadržite svoju mudrost za sebe“, rekao je turski predsednik.\nTurska policija otpočela je juče operaciju hapšenja sledbenika Erdoganovog rivala, imama Gulena, izvršivši raciju u 13 gradova širom Turske, uključujući Istanbul, a više od 20 ljudi je uhapšeno, među njima novinari, izvršni direktori, producenti i televizijski pisci bliski Gulenu.\nDo hapšenja je došlo par dana posle donošenja zakona kojim je omogućeno da se privode osumnjičeni na osnovu „osnovane sumnje“.\nTanjug 15.12.2014 14:34\nGorbačov: Perestrojka potrebna Sjedinjenim Državama\nPolovina Amerikanaca opravdava metode CIA


Veća vakcinacija uticala na stabilizaciju epidemijske situacije\nNeće biti uvođenja kovid propusnica za druge objekte ukoliko ne bude pogoršanja epidemijske situacije\nDržavni sekretar Ministarstva zdravlja Vlade Republike Srbije Mirsad Đerlek izjavio je danas da je u poslednja tri dana izdato približno 53.000 digitalnih sertifikata koji su kompatibilni sa propisima Evropske unije.\nĐerlek je, gostujući na Radio-televiziji Srbije, naveo da će zeleni sertifikat, koji je usklađen sa EU, za pet dana moći da se dobije i u poštama širom Srbije. On je naveo da je do sada izdato i približno 2.166.000 starih sertifikata, dodavši da građani na taj način pokazuju koliko su bili odgovorni, a s druge strane, koriste benefit vakcinacije.\nDržavni sekretar je ukazao na to da se u poslednjih mesec dana beleži povećanje datih prvih, drugih i trećih doza, i ocenio da je to uticalo na stabilizaciju epidemijske situacije.\nĐerlek je naveo podatak da je dato 3,3 miliona prvih doza, 3,1 milion drugih i približno 1,4 miliona trećih doza, uz napomenu da je najviše vakcinisanih u Preševu, Priboju, Nišu, Užicu i Beogradu, a najmanje u Tutinu, Lajkovcu i Mionici.\nOn je, govoreći o povećanom vakcinisanju mladih, istakao da ga raduje to što taj deo naše populacije shvata značaj vakcinacije, ali i naglasio da je zabrinjavajuće to što deca u aktuelnom talasu nisu zaštićena i što je zaustavljeno mnogo života koji praktično nisu ni počeli, što je nenadoknadiv gubitak. Državni sekretar je rekao da roditelji treba da razmisle da li imaju pravo da ugrožavaju živote svoje dece, jer se uglavnom dešavalo da su nevakcinisani roditelji zarazili svoju decu.\nĐerlek je, takođe, istakao da je smanjenje broja novoobolelih dobar statistički podatak, ali da još nema mesta opuštanju jer je 5.400 ljudi u kovid bolnicama, od kojih je više od 200 na respiratorima i dnevno umire između 50 i 60 ljudi. On je rekao da nam u narednom periodu predstoje događaji koji su epidemiološki rizik, a to su slave, božićni i novogodišnji praznici i veliki priliv naših građana koji žive u inostranstvu.\nDržavni sekretar je, odgovarajući na pitanje da li je rešenje uvođenje kovid propusnica za još neke prostore, rekao da neće biti uvođenja kovid propusnica za druge objekte ukoliko ne bude pogoršanja epidemijske situacije.\nOn je izrazio nadu da će ljudi predstojeće praznike proslaviti u okviru svojih porodica, bez velikih okupljanja, i da će shvatiti da još nije vreme za neka velika slavlja i da se moramo čuvati. Đerlek je ukazao na to da je u ovom trenutku rano razmišljati o tome da neke ustanove izađu iz kovid sistema i da će se sačekati da prođu rizični događaji.\ndigitalni sertifikat, Državni sekretar, Ministarstvo zdravlja, Mirsad Đerlek\nSoj omikron korona virusa identifikovan u Južnoj Africi, ali nije sigurno da se tamo i pojavio\nU prethodna 24 časa u Srbiji preminulo još 53 osoba od posledica infekcije virusom korona\nEpidemiološka situacija u Srbiji 26.11.2021.\nVesić: Beograd se sprema za praznike, novogodišnja rasveta će zasvetleti 1. decembra\nVučić u areni: Došli ste u inat onima koji nisu hteli da ovde budete\nBeloglavi sup – kralj nebeskih svodova hrani se u restoranu – hranilištu na Jadovniku


Koalicija za slobodu medija: Opasno targetiranje novinara na televiziji Pink - KRIK\nTargetirani novinari (foto: skrinšot "Meta porodica" youtube)\nKoalicija za slobodu medija izrazila je zabrinutost zbog emitovanja pogromaškog pamfleta „Meta porodica“ na televiziji Pink i pozvala nadležne institucije da zaštite etiketirane novinare, ali i javnost od opasnih manipulacija i laži kojima obiluje sporni prilog. Među novinarima koji su napadnuti je urednik KRIK-a Stevan Dojčinović.\nDvadesetominutnim kvazi-dokumentarnim filmom „Meta porodica“, u kom se nezavisni novinari optužuju da u saradnji sa kriminalcima i stranim obaveštajnim službama organizuju likvidaciju Aleksandra Vučića i njegove porodice, ponovo se targetiraju profesionalni novinari i ugrožava njihova bezbednost, navodi Koalicija za slobodu medija. Ovaj video emitovala je u nedelju uveče televizija Pink u informativnoj emisiji „Nacionalni dnevnik“.\n„Sugerisanjem da ugrožavaju bezbednost i prizivaju atentat na članove porodice Vučić, ponovo se crta meta na čelu profesionalnim novinarima, a posebno najviše označenim u toj svojevrsnoj ’tv-poternici’ emitovanoj na televiziji sa nacionalnom pokrivenošću – Stevanu Dojčinoviću, Branku Čečenu, Slobodanu Georgievu i Zoranu Kesiću“, upozoravaju iz Koalicije za slobodu medija.\nKoalicija traži i hitnu reakciju Ministarstva unutrašnjih poslova Srbije i Republičkog javnog tužilaštva.\n„Bez jasne reakcije ovih institucija samo bi se nastavljala kampanja protiv profesionalnih novinara i institucije bi na ovaj način učestvovale u tim napadima“, piše u saopštenju i poziva sve organizacije i institucije da osude bestijalan i opasan napad na novinare i druge javne ličnosti.


Slavni PLASTIČNI HIRURG iz SRBIJE otkriva koja je to POZNATA ŽENA IMALA GOMILU PLASTIČNIH OPERACIJA, a da to ni ne slutite - Zena.rs\nBeauty Zoom panel portala Žena.rs Foto: RAS Srbija\nEstetske korekcije su svakodnevica na šoubiznis sceni i praktično da nema slavne lepotice koja se nije podvrgla nekom zahvatu, ali rezultati se razlikuju od žene do žene.\nDok neke izgledaju fenomenalno i uspele su da sačuvaju mladolikost, a da i dalje ostavljaju prirodan utisak, druge su nažalost postale žrtve sopstvenih htenja i vrlo je očito da deluju "plastično".\nPlastična hirurguja zoom panel\nUpravo zato pitali smo doktora Josipovića ko je to od svetskih diva blistav primer savršeno primenjene estetske hirurgije, a ko nije reprezentativan.\n"Negativne primere ne moramo da navodimo jer ih svi prepoznajemo. Uvek kada neko izgleda drugačije od onoga kakav je inače, onda to uglavnom ne izgleda lepo i većini se ne sviđa", otkriva dr Josipović, a kao nekog ko je sve uradio sa merom i ukusom navodi Dženifer Lopez.\nDžej Lo je savršen primer koliko dobre rezultate može da da plastična hirurgija Foto: Profimedia\n"Ona izgleda sve bolje i bolje iz godine u godinu. Radila je poneke male i sitne tretmane koje ne dovode do velikih promena, već samo do održavanja te prirodne lepote koju već ima. Rezultat tih korekcija je to što i u svojim 50-im izgleda fenomenalno. Radi se o kombinaciji zdravog života i dobre estetske hirurgije", objašnjava naš sagovornik.\nI Tamara Kalinić je saglasna sa ovim uticajnim plastičnim hirurgom, a kaže i da se lično uverila u to kako Džej Lo izgleda, kada ju je videla uživo na reviji u Milanu.\n"Na njoj se vidi da je žena u godinama, ali to izgleda veoma, veoma dobro. Ona izgleda kao da stari prirodnim tokom, nema ničeg previše zategnutog, tu ima i poneke bore i kože koja visi, baš kako i treba da bude. Lepo je videti i poneku boru na ženi", rekla nam je ova blogerka.\nTokom razgovora dotakli smo se i Kim Kardašijan koja je već osvedočeni ljubitelj plastične hirurgije, a svakako je najpoznatija po zahvatu uvećanja zadnjice. Doktor Josipović kaže da se ukus Evropljana i Amerikanaca ipak razlikuje, te da je pozadina koju ima Kim ipak neukusno velika za naše prostore.\n"Kim Kardašijan je za mlađe generacije u Americi simbol lepote i stila i sa njenom velikom zadnjicom impresionira veliki broj ljudi. Ono što se meni dešava u Evropi je da pacijenti redovno dolaze i kažu da ne žele takvu zadnjicu. Zato imamo nešto drugačije standarde, radimo isti zahvat uvećanja zadnjice, ali na evropski način, da to bude diskretnije i manje. To ne zovemo 'brazilian butt', već 'european butt'", napominje on.\nAmerikanci i Evropljani imaju nešto drugačije standarde kada je reč o estteskim zahvatima Foto: Profimedia\nNa koncu svega ovaj doktor, koji godinama živi i radi u Frankfurtu, poručio je da najbolji rezultat plastične hirurgije jeste onaj koji izgleda skladno i prirodno.\n"Žena koja ima 50 godina, kakve god zahvate da radi, nikada neće izgledati kao devojka od 20 godina, i taj pokušaj je uvek osuđen na promašaj. Ali jedna žena od 50 godina može da izgleda veoma dobro i sveže, i da se oseća dobro u svojoj kožio i to je u principu poenta hirurgije" , zaključio je.\nBeauty Zoom panel


Istraživanje na mumijama: Rak je 100% veštački izazvana bolest\nMUMIJE BEZ TRAGOVA KANCERA\nMožda je teško za poverovati, ali nedavna studija pokazuje da je rak potpuno veštački izazvana bolest, kao i da je izazvan uz svesrdnu pomoć današnjih fenomena kao što su zagađenje i nezdrav način života. Dokazi iz starog Egipta govore da rak u to vreme nije postojao i da ga ništa iz prirode ne može izazvati.\nIstraživači Centra za biomedicinsku egiptologiju Univerziteta u Mančesteru došli su do ovog zaključka 2010. godine, nakon razmatranja ostataka i literature iz drevnog Egipta i Grčke, kao i iz ranijih perioda. Ova studija obuhvatila je i prvu istorijsku dijagnozu raka u egipatskim mumijama.\nU studiji je navedeno da su istraživači otkrili samo jednu pojavu raka dok su istraživali na stotine egipatskih mumija. Pored toga, našli su vrlo malo referenci ove bolesti u literaturi, što ukazuje da su slučajevi raka bili izuzetno retki u ovom periodu razvoja civilizacije.\nMeđutim, nakon industrijske revolucije, stopa kancera je eksplodirala, a posebno među decom, što dokazuje da porast po slučajevima nije isključivo vezan za dug život.\n„U industrijskim društvima, rak je kao uzrok smrti na drugom mestu iza kardiovaskularnih bolesti. Ali, u davna vremena, bio je izuzetno redak“, kaže profesorka Rozali Dejvid i dodaje da u prirodnom okruženju ne postoji ništa što može da izazove rak.\n„Dakle, to je veštački izazvana bolest, bilo da je od zagađenja ili promena u našoj ishrani i načinu života. Važna stvar u vezi našeg istraživanja je da ono daje istorijsku perspektivu za ovu bolest. Možemo napraviti vrlo jasne izjave o stopama raka u društvima kroz istoriju, jer imamo potpuni uvid u to“, navela je Dejvid.\nIstraživanje je obuhvatilo prvu histološku dijagnozu raka u egipatskim mumijama, koju je uradio profesor Majkl Cimerman. On je uspeo da dijagnostikuje karcinom rektuma kod jedne mumije, koja je živela tokom perioda Ptolomeja, oko 200-400 g.ne.\n„U antičkom društvu nije bilo hirurških intervencija, pa stoga nema ni dokaza da je bilo raka u svim slučajevima. Virtuelno odsustvo malignih bolesti kod mumija treba tumačiti kao znak svoje retkosti u doba antike, što ukazuje da rak izazivaju faktori koji se javljaju u društvima moderne industrijalizacije„, kaže profesor Cimerman.\nIstraživački tim je pregledao je mumificirane i njihova beleška ostaje kao dokumentacija i dokaz o starom Egiptu, ali ne i iz Grčke, jer ne postoje poznati ljudski ostaci iz tog perioda. Tim je pogledao i medicinske studije životinja i ljudskih ostataka iz ranijih perioda, sve do doba dinosaurusa.\nSve u svemu, dokaz raka kod ranih ljudi i životinjskih fosila, kao i nehumanih primata, izuzetno je redak. Postoji samo nekoliko desetina primera kod životinjskih fosila, mada se uglavnom osporavaju.\nNeki naučnici i medicinski istraživači sugerisali su da je retka pojava karcinoma u antici u velikoj meri povezana sa kratkim životnim vekom. Iako je ova izjava statistički tačna, ljudi u starom Egiptu nisu razvili i druge uslove koji primarno utiču na mlade osobe.\nDrugo objašnjenje za nedostatak kancerogenih tumora u antičko doba je da tumori možda nisu dobro očuvani. Profesor Cimerman je obavljao neke eksperimentalne studije koje su ukazale da mumifikacija zapravo čuva odlike maligniteta i na taj način, tumori bi morali da budu bolje očuvani od normalnih tkiva.\nIpak, iako je ispitano na stotine mumija iz celog sveta, još uvek postoje samo dve publikacije koje pokazuju mikroskopske potvrde raka u antičko doba.\n2016-05-11T13:24:42+02:0011 маја, 2016|Nauka|


Čađ meri kvalitet vazduha(AUDIO) - Radio Luna\nPočetna Istražujemo UEko Čađ meri kvalitet vazduha(AUDIO)\nTokom 122 dana 2017. godine u Užicu su bila prisutna prekoračenja dnevne granične vrednosti PM10, pokazuje državni monitoring.\n– Meteorološka situacija se pogoršava ili poboljšava određenih godina i to je, po meni, glavni uzrok kolebanja kvaliteta vazduha u poslednjih pet godina. To je otprilike, suština problem aerozgaađenja u gradu, rekao je nedavno za RAM mrežu Čučković, ukazao i da su prošle godine, poput prethodne, zabeležena prekoračenja srednje godišnje vrednosti PM 10.\nSpecijalista toksikološke hemije Dragana Čučkovića iz užičkog Zavoda za javno zdravlje na tribini o zagađenju vazduha u Užicu\n– Čađ nije parametar koji je uporediv sa evropskom regulativom. To je zastareo parametar, ali, budući da imamo istorijski kontinuitet merenja, možemo na osnovu njega da izvlačimo zaključke o trendovima, rekao je nedavno Čučković na tribini o kvalitetu vazduha, održanoj u Gradskoj kući.\nPrisutnost zagađivača u užičkom vazduhu 2018.\nMinistarstvo zažtite životne sredine je na nedavnom sastanku sa predstavnicima Gradske uprave Užicanavelo da će podržati lokalnu samoupravu u nastojanju da reši lokalni problem aerozagađenja.Užice se nada finansijskoj pomoći države kako bi se promenio sistem grejanja u užičkom Domu zdravlja i u Opštoj bolnici i prešlo sa upotrebe mazuta na korišćenje prirodnog gasa.\nSloboda suspendovana, u sredu protiv Vojvodine?\nManje pregleda i hospitalizovanih u odnosu na prethodni dan\nSrbija i region1930


RTS :: Premijerka Ana Brnabić u Novom Pazaru - žarištu koronavirusa\nRadio Beograd 1 Premijerka Ana Brnabić u Novom Pazaru - žarištu koronavirusa\nutorak, 30. jun 2020, 15:00\nPremijerka Ana Brnabić u Novom Pazaru - žarištu koronavirusa\nPremijerka Ana Brnabić i ministar zdravlja Zlatibor Lončar obišli su Opštu bolnicu u Novom Pazaru, kako bi se uverili u situaciju u tom gradu u vezi sa epidemijom korona virusa. Premijerka i Lončar su razgovarali sa direktorom bolnice Mehom Mahmutovićem. Ministar zdravlja je istakao da u bolnici ima dovoljno i medicinske opreme i zdravstvenih radnika, da se izbore sa rastom pozitivnih na korona virus. Predsednica vlade Srbije Ana Brnabić rekla je da je situacija u vezi sa korona virusom u Tutinu kompleksna, ali da je jedina razlika između stanja u tom mestu i Novog Pazara, to što se u Novom Pazaru situacija politizuje.\nU Beogradu, Užicu i Vranju od jutros je obavezno nošenje zaštitnih maski u svim zatvorenim prostorima. U mestima gde je proglašena vanredna situacija, i narednih dana se očekuje porast obolelih, a uvode se i dodatne mere. Od sutra na celoj teritoriji grada Kragujevca biće zabranjeno okupljanje u zatvorenom i otvorenom prostoru više od pet osoba, ukoliko nije moguće obezbediti fizičku distancu od dva metra i odgovarajuće mere lične zaštite. Zabranjeno je organizovanje svečanosti, sportskih i drugih zabavnih manifestacija. Rad ugostiteljskih objekata ograničen je na period od 7 do 20 časova. Zabranjen je rad otvorenih i zatvorenih bazena, spa i velnes centara.\nČlanice Evropske unije usvojile su listu zemalja za koje od sutra ne važi restrikcija putovanja u zemlje Šengena. Među 15 zemalja nalazi se i Srbija.\nDanas se završava pauza za sve građane u otplati kredita. Moratorijum, koji je počeo da se primenjuje 30-og marta, trajao je 90 dana. Kako u Narodnoj banci Srbije kažu, banke su u obavezi da, bez dodatnih troškova, obaveste klijente i dostave im novi plan otplate, sa uvećanim ratama, na osnovu kamata za tri meseca moratorijuma. Prema podacima Udruženja banaka, sedam odsto građana i oko 10 odsto privrednika odbilo je mogućnost odlaganja plaćanja dugovanja.\nNajboljim nastavnicima, učiteljima i stručnim saradnicima koji su više od tri meseca, zbog pandemije virusa korna, realizovali nastavu na daljinu, uručene su nagrade u okviru konkursa "Magija je u rukama nastavnika". Konkurs, koji su realizovali Ministarstvo prosvete, Naled i Ju-Es-Ejd, uz pomoć Radio televizije Srbije, posvećen je izboru i afirmaciji najboljih primera obrazovnog procesa na internetu.


Jedinstveni usisivač - Lux Life luksuzni portal: Moda, Stil, Trendovi, Kolekcije 2019/2020...\nThe 360 Heurist, kako je nazvan, dolazi sa nadogradnjama koje omogućavaju tehniku zahvaljujući kojoj možete čistiti vašu kuću čak i u ponoć i učiniti da vaši poslovi izgledaju besprekorno.\nElegantna i najsavremenija mašina sadrži izvanredne nadogradnje i poboljšanja, od kojih je jedna novi quad-core 1.4GHz procesor koji ga je učinio 20 puta bržim od prethodnog modela. Dalje dolazi sa nadograđenim procesorom koji omogućava da podigne 60% više detalja koji se nalaze u okruženju, što smanjuje šanse za udare u stvari, za preko 50%.\nJoš jedna od karakteristika koja ga jasno izdvaja je njegov novi LED prsten oko gornje kamere koja mu omogućava da se kreće i čisti po mraku kao da ima naočare za noćni vid.\nŠto se tiče kapaciteta čišćenja, novi Dyson usisivač robot dolazi sa poboljšanom snagom usisavanja za više od 20%, zajedno sa žestokim najlonskim šiljkom, pri čemu brojčane čestice skaču sa 5.468 na 6.947. Korisnici takođe mogu sinhronizovati uređaj sa mobilnom aplikacijom i kontrolisati ga glasovnim naredbama koristeći Alexa asistenta. Iako nema zvanične reči o cenama, procenjuje se da The 360 Heurist, košta oko $800.\nDyson The 360 Heurist\nPROČITAJTE SLEDEĆI TEKST: Nove šik slušalice Beats by Dre


DANAS ROĐENDAN VLADE DIVLJANA – NEDELJA, 10. MAJ 2020. | musicpocket\nDANAS ROĐENDAN VLADE DIVLJANA – NEDELJA, 10. MAJ 2020.\nPROMOTIVNI SPOT KAO NAJAVA ZA KONCERT NA JESEN\nKoncert pod nazivom 4 maljčika, klavirskog dua Aleksandar Šandorov-Nemanja Nikolić bio je predviđen da se održi danas, 10. maja na rođendan Vlade Divljana u Velikoj sali Kolarčeve zadužbine. Koncert je pomeren naravno zbog pandemije korona virusa i biće po planu izveden na jesen.\nIpak, publika i ljubitelji ovih muzičara na društvenim mrežama biće u prilici da na drugačiji način obeleže ovaj datum, putem zanimljivog promotivnog spota.\nNaslov koncerta “4 maljčika” aludira na “dobri duh” Vlade Divljana jer je iskorišćen naziv čuvenog hita grupe Idoli u kombinaciji sa autorima ovog jedinstvenog koncertnog programa.\nGradeći mostove ka najvećim Divljanovim hitovima koje vešto spaja sa muzikom Sergeja Prokofjeva (zajedničkom omiljenom kompozitoru), u aranžmanu urađenom za dva klavira, pijanisti stvaraju jedinstvenu zvučnu paletu.\nOvakav muzički izraz i jedinstven koncept postaje zanimljiv svim ljubiteljima muzike Prokofjeva i umetničkog izraza Šandorova, ali je i intrigantan iskrenim ljubiteljima plodne karijere Vlade Divljana i njegove grupe “Idoli”. U solo karijeri je imao prateće bendove “Old Stars Band” i “Nevladina organizacija”, potpisao muziku za mnoge filmove (Tri palme za dve bitange i ribicu), serije, reklame, dečje predstave i serijale.\nDugogodišnje prijateljstvo i saradnja sa Srđanom Gojkovićem Giletom takođe mu je donela veoma uspešne projekte i primenjenu muziku za razna filmska ostvarenja (Crni bombarder).\nFilm “Nebeska tema – priča o Vladi Divljanu” Mladena Matičevića jedan je od retkih dokumentaraca koji je imao nezapamćenu gledanost u domaćim bioskopima protekle 2019. godine, kao i čitavom regionu.\nPovezujući skoro nemoguće kroz pronađenu zajedničku nit i ljubav, prema muzici Prokofjeva, na jedinstven način pijanisti Šandorov i Nikolić razvijaju ukus nove, buduće publike i privlače je u koncertne prostore zadržavajući svoj umetnički izraz, senzibilitet i kredibilitet koji je stečen dugogodišnjom uspešnom karijerom.\nDanas, 10. maja, biće aktivan link na YouTube kanalu:\nNemanja Nikolic Pianist\nOvde će biti emitovan promotivni spot koncerta koji je realizovan u Velikoj dvorani Kolarčeve zadužbine, autor je Dušan Stojančević.


Odluka o izborima u rukama srpskih političara\nEvropski komesar za susedsku politiku i proširenje Johanes Han izjavio je da odluka o prevremenim parlamentarnim izborima u Srbiji ne zavisi od mišljenja čelnika EU, već isključivo od srpskih političara.\nHan je za izdanje lista “Danas” od petka rekao da u EU postoji uverenje da će Srbija, bez obzira na to kakva će biti odluka o izborima, ostati na evropskom putu reformi i posvećena rešavanju kosovskog pitanja.\nUpitan da li su opravdana očekivanja Vlade Srbije da će u septembru dobiti preporuku za otvaranje prvih pregovaračkih poglavlja, Han je naveo da kada će to biti zavisi pre svega od Srbije i tempa sprovođenja neophodnih reformi, posebno kad je reč o poglavljima 23 i 24.\n“Ja naporno radim na tome da prva poglavlja budu vrlo uskoro otvorena, a bilo bi najbolje da se to dogodi pre kraja ove godine. Uveren sam da će se zemlje članice EU složiti s našim predlogom”, kazao je komesar.\nGovoreći o migrantskoj krizi, Han je najavio da će Evropska komisija “već izdvojila li će to uskoro učiniti” 8,2 miliona evra za bolji nadzor granica, jačanje sistema azila i za širenje smeštajnih kapaciteta za tražioce azila u Srbiji.\n“Mi smo izdvojili 390.000 evra kao hitnu podršku, uključujući humanitarnu pomoć, kao i prošle godine tokom poplava. Aktuelni migratorni pritisak je pitanje evropskih dimenzija i zahteva koordinisan regionalni pristup”, rekao je evropski komesar za proširenje.\nKomentarišući najavu zajedničkih vojnih vežbi Srbije i Rusije, Han je istakao da te vežbe šalju pogrešni signali EU.\n“Pod trenutnim okolnostima, planiranje zajedničke vojne vežbe u Ruskoj federaciji poslalo bi pogrešan signal. Zajedno sa zemljama članicama EU, očekujem da će Srbija nastaviti da progresivno usklađuje svoju politiku sa zajedničkom spoljnom i bezbednosnom politikom EU, u skladu sa svojim obavezama”, ocenio je Han.


Tate – Svaki čovek može biti otac, a samo retki mogu biti tate Prolog\nNove ljubavi, razvodi, zapleti i raspleti očekuju nas u ovoj izuzetno gledanoj i popularnoj seriji čiji se nastavak s nestrpljenjem iščekivao. Seriju potpisuje dobro poznata ekipa pod rediteljskom palicom Vlade Aleksića i Milana Konjevića s jednom, sada već svima poznatom izmenom u glumačkoj postavi. U ulozi uspešnog advokata, šarmera Petra Malbaše kojeg je u prvoj sezoni glumio Filip Juričić, sada ćemo gledati Milana Kalinića koji se u ovoj ulozi odlično snašao. Ova humoristička, porodična serija sa melodramskim zapletom, pored sjajne četvorke – Prljeta, Janković, Kalinić i Šepetkovski prati i sudbinu njihovih žena, bivših ljubavi, dece, komšija….Sjajna ženska postava predvođena Ljubinkom Klarić, Marijanom Mićić, Tašanom Đorđević i Tamarom Radovanović, od sredine septembra unosi vedrinu i odličnu zabavu u naše domove. Svakog radnog dana u 20 časova deo ove sjajne glumačke postavi biće i Miki Damjanović, Jovana Jelovac-Cavnić, Anja Alač, Katarina Žutić, Srdjan Janković, Jelica Sretenović, Sonja Kolačarić, Boris Pingović, Nela Mihajlović kao i mladi glumci Staša Nikolić, Nikola Brun…\nAshton Kutcher ne želi da podeli novac sa Demi Moore\nĆerka Piercea Brosnana umrla od raka jajnika


Ko je za Kreditni biro uredan platiša – Bankar.rs\nHome/SLIDER/Ko je za Kreditni biro uredan platiša\nUvid u podatke Kreditnog biroa mogu imati samo građani, firme, banke ili institucije koje pružaju finansijsku uslugu, piše portal „Kamatica”. Izveštaj se može dobiti samo na osnovu potpisane saglasnosti klijenta. Svi podaci su potpuno zaštićeni i smatraju se poslovnom tajnom.\nPovlačenje izveštaja iz Kreditnog biroa tehnički može da obavi samo ovlašćeni bankar ili zaposleni u drugoj instituciji koja ima potpisan sporazum sa Udruženjem banaka Srbije. Prilikom podnošenja zahteva za kredit ili neke druge usluge klijentu se obrazac saglasnosti na potpis uručuje lično (tzv. osnovni izveštaj). Ovaj tip izveštaja sadrži sve podatke o uslugama koje klijent koristi kod banaka i drugih finansijskih institucija, ali ne i njihove nazive.\nKako se navodi, izveštaj Kreditnog biroa sadrži sve podatke o našim tekućim i potencijalnim obavezama, zaduženjima na osnovu kredita, kartica, dozvoljenog prekoračenja po tekućem računu, obaveze po osnovu lizinga, aktiviranih jemstava. Potencijalne obaveze su, recimo, podaci da li ste žirant. Ovo praktično znači da Kreditni biro u svakom trenutku vodi evidenciju i o tome da li ste uredni platiša ili niste.\nPrema izveštaju Kreditnog biroa, smatra se da ste uredni platiša ukoliko svoje obaveze izmirujete u roku do 60 dana od dana dospeća obaveze. Ono što klijente često zanima je koliko se dugo čuvaju podaci o kašnjenju sa otplatom kredita. Odgovor je – tri godine, nakon poslednje prijave kašnjenja Kreditnom birou, odnosno nakon izmirenja ugovornih obaveza.\nTo, kako objašnjavaju stručnjaci, znači da su šanse za korišćenje neke od finansijskih usluga u naredne tri godine maksimalno smanjene, odnosno da u većini slučajeva banka neće hteti da odobri kredit, pozajmicu ili karticu.\nIako građani često govore da ih je za dobijanje kredita odbio Kreditni biro, odluku o odobrenju ili odbijanju ne donosi on, već banka. Kako u Kreditnom birou ne postoje podaci o vašim prihodima, niti postoji mogućnost uvida u stanje na vašim računima, Kreditni biro i ne može da učestvuje u donošenju takve odluke.\nKreditni biro stednja u bankama\nEvo kako se trenutno kreću kmate na kredite\nSvaki drugi dinar kapitala u malim preduzećima u Srbiji stranog je porekla


RUSIJA OBELEŽILA Dan železničkih trupa - Nova Borba\nRUSIJA OBELEŽILA Dan železničkih trupa\nZa preko sto pedeset godina postojanja železničke vojne jedinice nesebično i predano su služile otadžbini.\nDan železničkih trupa slavi se u skladu sa dekretom "Za osnivanje profesionalnih praznika i nezaboravnih dana oružanih snaga Ruske Federacije" od 31. maja 2006. godine.\nOvaj profesionalni praznik vojnog osoblja, državnih službenika i radnika železničkih trupa Ruske Federacije se obeležava na dan formiranja specijalnih vojnih jedinica za zaštitu i funkcionisanja Sankt Peterburg-Moskva železnica.\nUpravo 6. avgusta 1851. je došlo do "najvišeg odobrenja" cara Nikolaja Prvog "o sastavu administracije železničke pruge Sankt Peterburg-Moskva", piše Glas Moskve.\nPokrenuta je inicijativa za formiranje prvih železničkih vojnih jedinica. Imali su zadatak da održavaju železnicu u dobrom stanju, kako bi se obezbedilo neprekidno funkcionisanje stanica, za zaštitu mostova i železničkih prelaza.\nPolazeći od rusko-turskog rata 1877-1878, železnički vojnici su doprineli pobedi ruskog oružja.\nTokom Drugog svetskog rata, železničke trupe, zajedno sa civilima obnovili su i izgradili više od 120 hiljada kilometara pruga i više od tri hiljade mostova. I posle završetka rata aktivno su učestvovali, ne samo u obnovi i rekonstrukciji uništenih pruga, već i u izgradnji novih.\nZa preko sto pedeset godina železničke vojne jedinice nesebično i predano su služile otadžbini.\nŽelezničke trupe Oružanih snaga Ruske Federacije su specijalne trupe namenjene restauraciji, izgradnji i tehničkom pokrivanju pruga za vojni transport.\nTakođe učestvuju u saniranju posledica vanrednih situacija, nesreća, katastrofa i vojnih akcija i sukoba.


Opština Laktaši će ugostiti djecu sa Kosmeta | Laktaši - Glas Laktaša - Nezavisni online magazin\nOpština Laktaši će ugostiti djecu sa Kosmeta\nLAKTAŠI, 7. marta – Opština Laktaši prva se odazvala pozivu na učešće u projektu “Ugostimo i spojimo srpsku djecu sa Kosmeta i Republike Srpske”, koji realizuje odbor za pomoć Srbima na Kosovu i Metohiji iz Banjaluke.\nPredsjednik Skupštine opštine Laktaši Snježana Radetić rekla je da će ova opština, posredstvom osnovnih škola, od 22. do 29. avgusta prihvatiti i ugostiti najmanje 50 srpske djece iz opštine Štrpce, sa juga Kosmeta.\nRadetićeva je najavila da će već iduće sedmice početi pripreme i anketiranje porodica, koje žele da prihvate djecu školskog uzrasta od 10 do 15 godina.\n“Raduje nas što će naša opština ove godine učestvovati u ovom humanom projektu i pomoći srpskom narodu Kosmeta. Nadamo se da ćemo moći da ugostimo i više od 50 srpske djece sa Kosmeta”, rekla je Radetićeva na jučerašnjem sastanku sa predsjednikom Odbora za pomoć Srbima Kosmeta Miloradom Arlova.\nArlov je podsjetio da je Odbor poslao dopise u 35 opština Republike Srpske i pozvao ih da od 22. do 29. avgusta ugoste srpsku djecu sa Kosova i Metohije.\n“Nadamo se da će se i ove godine za naš, četvrti po redu projekat, prijaviti što više opština Srpske”, istakao je Arlov.\nOn je naglasio da su ovaj projekat podržali Odbor Ministarstva spoljnih poslova Srbije za saradnju sa Srbima u regionu i Kancelarija Vlade Srbije za Kosovo i Metohiju.\nOdbor za pomoć Srbima na Kosovu i Metohiji djeluje u okviru Udruženja građana “Veterani Fudbalskog kluba ‘Vrbas’ i prijatelji” Banjaluka.\nPrethodni tekstRadno vrijeme za 8. mart\nSledeći tekstIgоkеa sаvlаdаla Cibоnu u Zаgrеbu


Nagrada za srpske tužioce\nVi ste ovde: Početna Press centar Press Clipping Nagrada za srpske tužioce\nUdruženju javnih tužilaca Srbije u Seulu, u Južnoj Koreji, u utorak je uručena nagrada Međunarodnog udruženja tužilaca.\nNagrada je uručena dr Goranu Iliću, predsedniku Udruženja tužilaca i zamenika tužilaca Srbije zbog odličnog organizovanje 5. regionalne konferencije tužilaca Srednje i Istočne Evrope i Centralne Azije.\nRegionalna konferencija održana je u Beogradu krajem okotobra prošle godine, i bila je najbrojniji međunarodni skup tužilaca u istoriji srpskog tužilaštva.\nMeđunarodno udruženje tužilaca jednom godišnje dodeljuje četiri nagrade pojedincima i organizacijama kao zahvalnost za doprinos u ostvarivanju ciljeva Međunarodnog udruženja tužilaca.\nPodsetimo, Udruženje javnih tužilaca i zamenika javnih tužilaca Srbije je od 27 - 30 oktobra 2010. godine u Beogradu organizovalo petu regionalnu konfrenciju tužilaca na temu "saradnja tužilaca u suzbijanju korupcije".\nKonferenciji u Beogradu su tada između ostalih prisustvovali i Derk Kujpers, generalni sekretar Međunarodnog udruženja tužilaca, Vito Moneti, predsednik Evropskog udruženja sudija i tužilaca za slobodu i demokratiju (MEDEL), Karlos Donoso, potpredsednik Međunarodnog udruženja tužilaca i predsednik Udruženja tužilaca Argentine i blizu dve stotine tužilaca, sudija, predstavnika ambasada i nevladinih organizacija iz zemlje i inostranstva.


Jača saradnja banjalučkog i Aerodroma „Nikola Tesla“ - VIRALNE\nHome / EKONOMIJA / Jača saradnja banjalučkog i Aerodroma „Nikola Tesla“\nBEOGRAD – Unapređenje saradnje, aktivnosti u sferi komercijalnog poslovanja, uključujući pomoć pri dovođenju novih avio-kompanija u Banja Luku, bile su glavne teme današnjeg razgovora u Beogradu između čelnih ljudi Aerodroma „Nikola Tesla“ i Međunarodnog aerodroma Banja Luka.\nKako je saopšteno iz beogradske vazdušne luke, v.d. generalnog direktora Aerodroma „Nikola Tesla“ Saša Vlaisavljević razgovarao je sa v. d. generalnog direktora Međunarodnog aerodroma Banja Luka Duškom Kovačevićem koji je boravio u poseti beogradskom aerodromu radi produbljivanja saradnje koja intenzivno postoji već nekoliko godina.\nČlanak Jača saradnja banjalučkog i Aerodroma „Nikola Tesla“ se pojavljuje prvo na Krstarica.\n← Prethodna vest Premijer nemačke pokrajine Baden-Virtem: Otvaramo prostor za nove investicije\nSledeća vest → Nemački SAP preuzeo Klaudius softver i najavio investicije


Crno-beli traže defanzivca, ali Oumaru najbliži Humskoj - Domaći fudbal, Fudbal, Top News\nAleksandar Milosavljević 21.06.2014., 09:34\nUprkos činjenici da će Partizan igrati kvalifikacije za Ligu šampiona ovog leta neće biti mnogo pridošlica u klub iz Humske odnosno realnije je da neki igrači napuste klub kako bi kasa makar donekle bila popunjena.\nTrener Marko Nikolić je istakao upravi kluba da mu je potreban jedan proveren defanzivac odnosno centarhalf i dugo se nagađalo da bi to mogao da bude Nemanja Tubić, ali se ta priča čini se izjalovila pa će crno-beli morati da potraže drugo rešenje.\nMeđutim, ono što je daleko izvesnije je da će Partizan pokušati da u svoje redove dovede nekadašnjeg igrača Crvene zvezde, OFK Beograda i Vojvodine – Abubakara Oumarua, koji je trenutno član Beverena i ima ugovor sa belgijskim klubom još godinu dana. Crno-beli će ponuditi Belgijancima da Kamerunca uzmu na pozajmicu, ali je veliko pitanje da li će Beveren prihvatiti tu opciju.\nSrpskom vicešampionu interesantan je i fudbaler Vojvodine Enver Alivodić koji bi uskoro mogao da potpiše ugovor sa Partizanom ukoliko dve strane postignu dogovor oko obeštećenja, trenutno je problem u 50.000 evra, crno-beli nude 100.000, a „lale“ traže 150.000.\nAbubakar OumaruFK PartizanNemanja Tubić\nPrethodna vest Koškanje Italijana i Kostarikanaca u tunelu\nSledeća vest Kako sa pet metara pogoditi prečku, a ne prazan gol (VIDEO)\nKako sa pet metara pogoditi prečku, a ne prazan gol (VIDEO)


Poziv za podnosenje prijava u okviru aktivnosti “ljudi-ljudima” – Turistička Organizacija Užica\nPoziv za podnosenje prijava u okviru aktivnosti “ljudi-ljudima”\nTuristička Organizacija Užica 16/01/2018 Aktuelno\nU sklopu SWG EC projekta „Regionalna saradnja i umrežavanje u oblasti poljoprivrede, ruralnog i ekonomskog razvoja prekograničnih područja” aktivnosti mogu biti realizovani u targetiranim prekograničnim regionima „Drina-Tara“, „Drina-Sava“, „Prespa“ i „Sharra“ u Bosni i Hercegovini, Crnoj Gori, Srbiji, Makedoniji, Albaniji i Kosovu*. Nažalost, zbog procedura EU, SWG nije u mogućnosti da podrži aktivnosti organizovane u zemljama članicama EU (Hrvatska) dok su troškovi učesnika (prevoz, smeštaj, angažovanje eksperata) iz ove zemlje u sklopu aktivnosti „ljudi-ljudima“ prihvatljivi. Manifestaciju/aktivnost je potrebno realizovati najkasnije do 01. novembra 2018 godine. Svaka podrška koja se traži na osnovu ovog poziva ne može preći 2,000 EUR bez PDV-a. Ukupni budžet manifestacije/aktivnosti i drugi doprinosi nisu ograničeni.\n← Proslava poslovne godine u hotelu Omorika na Tari


Varufakis pravi sveevropsku stranku - Sputnjik Srbija\n11:03 15 Maj 2021\nVarufakis pravi sveevropsku stranku\n19:20 28.07.2015 (osveženo 16:19 05.10.2015) Preuzmite kraći link\nBivši grčki ministar finansija Janis Varufakis pravi novu i revolucionarnu partiju, koja će se boriti protiv „strogosti“ i osigurati demokratiju. U njenim redovima će se naći dobitnik Nobelove nagrade ekonomista Pol Krugman i bivši nemački ministar Oskar Lafonten.\nVarufakisova stranka će biti osnivana širom Evrope u cilju borbe protiv politike štednje i radi povećanja demokratije unutar institucija EU. Ovaj novi pokret, koji će verovatno biti nazvan Evropski savez, biće višenacionalan i na njegovom čelu će biti bivši grčki ministar finansija lično, javljaju italijanski mediji.\nStranka će uključivati političke lidere, kao što su bivši ministar finansija Nemačke Oskar Lafonten i ekonomisti Pol Krugman i Džozef Stiglic.\nPrema nemačkom magazinu „Špigl“, koji je preneo izjave Varufakisa, ne radi se o političkoj stranci, već o pokretu koji bi simbolizovao kap koja je prelila čašu za sve one koji zaista veruju u Evropu i žele da „revitalizuju“ demokratiju na kontinentu.\n„Pozvani su da učestvuju čak i konzervativci, uključujući članove Hrišćansko-demokratske unije Nemačke Angele Merkel“, naveo je italijanski nedeljnik, koji tvrdi da je Varufakis zabrinut da je kontinent pao u ruke anti-Evropljanima, kao što je Marin le Pen.\nI Varufakis glasao za nove reforme (video)\nŠta će biti sa Sirizom?\nstranka, EU, Hrišćansko-demokratska unija, Oskar Lafonten, Pol Krugman, Janis Varufakis, Angela Merkel, Evropa, Grčka\n11:00 Uživo: Izrael nastavio bombardovanje Gaze, Hamas odgovorio raketama /video/\n10:45 Hrvat je postao Nemac, a onda je naišao na veliki problem /video/\n10:39 Litvanija: Hiljade eksponata iz celog sveta izloženo u muzeju mačaka Šaulai /video/


POČETAK PRIPREMA KK ZDRAVLJE 12. AVGUSTA: Dojčinović i Stojković produžili ugovore, povratak Stošića - Dnevnik Juga\nPočetna / GRADOVI / Leskovac / POČETAK PRIPREMA KK ZDRAVLJE 12. AVGUSTA: Dojčinović i Stojković produžili ugovore, povratak Stošića\nSrdjan Stamenkovic 03/08/2019\tLeskovac, SPORT 1 Komentar\nKošarkaši leskovačkog Zdravlja pripreme za novu sezonu počinju u ponedeljak 12. avgusta.\nEkipa će do tada biti kompletirana. Ugovore sa klubom podružili su Leskovčani David Dojčinović i Strahinja Stojković. Da u klubu ne odustaju od angažovanja pre svega igrača iz Leskovca potvrđuje i podatak da se u klub vraća mladi i talentovani Dušan Stošić, koji je prethodnu sezonu igrao na pozajmici u niškom Konstantinu.\nTrener Lazar Spasić će zvaničnu prozivku obaviti 12. avgusta kada počinju pripreme za novu sezonu KK Zdravlje Leskovac.\nTagoviKK Zdravlje Leskovac\nPrethodni Uređen prostor oko stadiona FK „Mladost“ Vinarce\nSledeći Za kraj Grdeličkog leta Moto skup i koncert Dejana Cukića\n05/08/2019 u 4:55 pm\nDovedite onog stojanovica zato sto je to nas leskovcanin a dobar igrac


U Nišu više od 2.000 Roma, nijedan zaposlen u 'birou'\nIzvor: B92, 02.Mar.2021, 19:37\nLiga Roma pokrenula je inicijativu za donošenje Zakona koji će omogućiti da u državnim i gradskim ustanovama i institucijama Romi čine 2,4 odsto zaposlenih, koliko ih procentualno ima u našoj zemlji u odnosu na ukupan broj stanovnika, izjavio je danas predsednik Stalne konferencije romskih udruženja gradjana – Lige Roma Osman Balić.\nBalić je na sastanku sa predstavnicima Ministarstva za ljudska i manjinska prava rekao da Liga Roma nije zadovoljna sadašnjim stepenom učešća >> Pročitaj celu vest na sajtu B92 << nacionalnih manjina u državnom i javnom sektoru, pišu Niške vesti.\n„Mi po Ustavu jesmo društvo jednakih šansi, ali na žalost posle 30 godina demokratije broj pripadnika nacionalnih manjina u državnom i javnom sektoru, pa i u privatnom sektoru, je zanemarljiv“, izjavio je Balić.\nPrema njegovim rečima, inicijativa Lige Roma o donošenju posebnog zakona kojim će biti regulisano zapošljavanje pripadnika nacionalnih manbjina naišla je na podršku odbora u Skupštini Srbije i očekuje se skoro formiranje radne grupe u za izradu tog zakona.\n"Posle 30 godina demokratije nema potrebe da očekujemo nečiju dobru volju niti milostinju nego treba poštovati Ustav i zakon", istakao je Balić.\nKako je kazao, u Nišu je na evidenciji Nacionalne službe za zapošljavanje preko 2.000 Roma, mnogi su i sa fakultetskom diplomom, a niška filijala NSZ nema ni jednog službenika Roma.\nBalić je dodao da je u Srbiji sigurno oko 80.000 nezaposlenih Roma nije na evidenciji Nacionalne službe za zapošljavanje.\nKazao je da ni u Centru za socijalni rad u Nišu nema ni jednog zaposlenog Roma, iako su Romi godinama korisnici tog centra.\nMinistarka za ljudska i manjinska prava i društveni dijalog Gordana Čomić najavila je da će predstavnici tog ministarstva obići sve okruge u Srbiji u cilju veće zastupljenosti pripadnika nacionalnih manjina u jedinicama lokalne samouprave, posebno Roma i Romkinja.\nČomić je rekla da to ministarstvo još ne raspolaže uporednim podacima o tome koliko pripadnika nacionalnih manjina po zakonu treba da bude zaposleno u javnom administraciji, a koliko ih zaista ima.\n"Sa jedne strane to što nema podataka je razumljivo jer u Srbiji je nam je manje važno kakvog je ko porekla, od toga da razume kakav je posao koji treba da radi", izjavila je Čomić.\nDodala je Srbija ima odlične zakone i da su naši zakonski okviri koji se tiču nacionalnih manjina ispred mnogih rešenja u Evropskoj uniji, ali da je problem što se zakoni ne primenjuju.


Rodne ravnopravnosti nema bez ravnopravne podele tereta neplaćenog rada koji uključuje poslove brige za decu i domaćinstvo.\nStatus M već godinama promoviše angažovano očinstvo i podržava muškarce da postanu aktivne i brižne tate. Osim sprovođenja Programa T kroz radionice s očevima u vrtićima i zatvorima te organizacije godišnjeg Festivala tata, aktivno radimo i sa stručnjacima/kinjama. Poslednjih godina obrazovali smo brojne stručnjake/kinje i podstakli ih da u svom radu promovišu rodnu ravnopravnost u porodičnom životu.\nPoslednji u nizu takvih seminara održan je 9. i 10. jula, a okupio je 15 socijalnih radnika/ca i psihologa/ginja koji rade s muškarcima. Cilj nam je bio da upoznamo učesnike/ce sa metodologijom Programa T koji nudi konkretne strategije za uključivanje muškaraca u aktivno roditeljstvo od trudnoće do ranog detinjstva.\nSeminar je pružio zainteresovanim stručnjacima/kinjama alate koji su im potrebni za promovisanje uključenosti muškaraca u brigu o dobrobiti majke i deteta, od teorijskih postavki do konkretnih radionica za direktan rad s očevima. Učesnici/ce su kroz interaktivne iskustvene metode i sprovođenje pokaznih radionica stekli znanja i veštine koje su im potrebne za samostalan rad s očevima i budućim očevima na promovisanju preuzimanja aktivne roditeljske uloge s ciljem promocije rodne ravnopravnosti i prevencije nasilja nad ženama i decom.\nUčesnici/ce su bili veoma zadovoljni seminarom. Mnogi su izjavili da će im sadržaj seminara biti jako koristan za budući rad, a posebno pokazne radionice u okviru koji su mogli da naučeno sprovedu u delo. Takođe su rekli da su zainteresovani za buduću saradnju sa Statusu M u vezi ove teme.\nOva aktivnost je organizovana u okviru projekta “Muškarci i dečaci kao partneri u promociji rodne ravnopravnosti i rešavanju pitanja ekstremizma i nasilja među mladima na Zapadnom Balkanu”, koji sprovodi CARE International na Balkanu i partneri, a podržava ga Oak Fondacija i Austrijska razvojna agencija.


Premijer liga je zbog korona virusa u velikom problemu, ima rekordan broj od 18 pozitivno testiranih igrača.\nSvake nedelje se vrše testiranja, a u periodu od 21. do 27. decembra je bilo ubedljivo najviše otkrivenih slučajeva kovida među igračima premijerligaša.\nPrethodno je najveći broj bio 16 fudbalera, u periodu od 9. do 15. novembra.\nNavijač Vest Hema\nU ponedeljak je odložena i utakmica Evertona i Mančester sitija jer je među "građanima" buknula zaraza koja je počela pozitivnim testovaima Kajla Vokera i Gabrijela Žezusa, da bi se niz onda nastavio.\nVrlo verovatno Siti neće moći da igra ni meč 3. januara u Premijer ligi protiv Čelsija, a upitan je i duel tri dana kasnije sa Mančester junajtedom u Liga kupu.\nSituacija sa Sitijem i još nekoliko klubova alarmirala je i lekare, koji apeluju na to da se liga stopira.\nKlupski doktor Ročdejla Vesli Tensel smatra da bi trebalo da se prekine takmičenje, jer se i čak sa ograničenim brojem publike korona širi u Premijer ligi.\n- Igrači su pot pritiskom da izađu i igraju najbolje, kada u sebi duboko imaju ozbiljne brige -- malu decu i starije članove porodice. Na kraju dana, ovi igrači su ljudi kao i svi drugi, postavlja se pitanje da li sezona i dalje treba da traje. Lično mislim da usred pandemije i širenja zaraze, gde brojevi rastu, imamo ta mesta 4 nivoa, gde ljudi mogu da budu, ali fudbaleri idu na mečeve, vraćaju se svojim porodicama, i to verovatno nije najmudrije u ovom trenutku, rekao je on za "Bi Bi Si radio".


Kipar: Niče najveće evropsko kazino-odmaralište\nKipar koji bi da postane luksuzno turističko odredište, svečano je počeo da gradi kazino-odmaralište i to najveće u Evropi, a da bi što pre privukao goste, već krajem juna otvara privremeni kazino, prenele je Beta.\nPrivremeni kazino u Limasolu otvara vrata 28. juna pošto je ove nedelje dobio dozvolu. U tom kazinu će raditi 593 krupijea, kelnera i drugog osoblja, od čega tri četvrtine Kiprana. Ovaj kazino, koji će raditi non-stop, je u zgradi koja je ranije bila samousluga, ukupne površine od 4.600 kvadratnih metara. Prostor kazina je 1.300 kvadrata, sa 33 stola i 242 automata za kockanje, a uz to i zaseban "VIP prostor", restoran i dva bara. Privremeni kazino može odjednom da primi 1.200 ljudi, a računa se na 25.000 ljudi mesečno. Njegovo opremanje je koštalo 12 miliona evra, a radiće do 2021. godine, kada se očekuje otvaranje vrata "integrisanog kazino centra".\nGradilište tog budućeg luksuznog kazino-odmarališta u Limasolu prethodne nedelje je otvorio predsednik Republike Nikos Anastasijadis, rekavši da će to sa 550 miliona evra biti najveći investicioni projekat ikada preduzet na Kipru.\nKipar od 2021. godine od 300.000 stranih gostiju kazina godišnje očekuje 700 miliona evra prihoda, a najavljeno je i zapošljavanje 6.500 ljudi. Kazino-odmaralište gradi firma Melco Resorts & Entertainment, čiji je direktor Lorens Ho rekao na svečanosti da je posao na Kipru prvi njegove kompanije izvan Azije. Ovaj kompleks će imati 136 stolova i 1.200 automata za kocku, hotel s pet zvezdica sa 500 soba i luksuzne vile,11 restorana, prodavnice, sportske i "velnes centre" i amfiteatar.


RTS :: Vučić: S Putinom ću razgovarati o tri važne stvari\nPolitika Vučić: S Putinom ću razgovarati o tri važne stvari\nponedeljak, 23. maj 2022, 14:06 -> 19:27\nPredsednik Aleksandar Vučić izjavio je da su za njega tri stvari važne u razgovoru sa ruskim predsednikom Vladimirom Putinom za nekoliko dana – količine gasa, cena gasa i sigurnost snabdevanja.\nNa pitanje novinara da li očekuje da će Vladimir Putin tokom razgovora, kroz nekoliko dana, imati politička uslovljavanja od kojih će zavisiti cena gasa, Aleksandar Vučić je rekao da ne može da zna šta će Putin njega pitati, već da zna samo šta će on pitati ruskog predsednika.\n"Za mene su tri stvari važne, a to je količina gasa, cena gasa i sigurnost snabdevanja gasom, plus razgovor o svim ostalim pitanjima", rekao je Vučić odgovarajući na pitanja novinara posle obilaska radova na izgradnji beogradskog metroa na Makiškom polju.\n"Nadamo se da će prevladati mir, da će se sukobi stišati"\nNaglasio je da se svi nadaju da će prevladati mir u svetu i da neće biti nikakvih daljih sukoba, a da će se oni koji postoje stišavati.\n"Da li verujem u to, ne verujem, ali se nadam tome", rekao je Vučić.\nVučić je to rekao komentarišući najavu američkog predsednika Džozefa Bajdena o mogućem napadu SAD na Kinu ako Kina krene na Tajvan, i dodao da je "suviše mali da bi na bilo koji način govorio o velikim svetskim silama".\n"Zna se koji su principi poštovanja međunarodnih javnih pravnih normi za koje se Srbija zalaže", naveo je Vučić.\nVučić: Stav Srbije o sukobu u Ukrajini isti od prvog dana\nSrbija se nije pridružila nijednoj restriktivnoj deklaraciji protiv Rusije, ponovio je predsednik Vučić i dodao da deklaracija koja je usvojena u Tirani pre nekoliko dana, a koju je Srbija podržala, nema veze sa sankcijama, i da Srbija ne menja svoj stav ni o tome, ni o pitanju podrške teritorijalnom integritetu Ukrajine.\nNa konstataciju novinara da se Srbija nije pridružila nijednoj od 23 dekaracije protiv Rusije, "ali jeste u Tirani", Vučić je rekao da to ipak nije tako, odnosno da je deklaracija iz Tirane regionalna, dokument Jadranko-jonske inicijative, i nema veze sa sankcijama.\n"Sankcijama se pridružujete tako što vas EU pozove na pridruživanje, a deklaracije mogu da budu pravno-političkog karaktera, striktno političkog karaktera ili da nose konkretne restriktivne mere", objasnio je predsednik.\nDeklaracija koje nose restriktivine mere ima 22 ili 23.\n"I na sve te 22-23, a time se ni ne ponosim niti kritijujem, samo iznosim činjenice, nismo glasali ni za jednu. Jedina smo zemlja koja nije glasala ni za jednu restriktivnu meru protiv Rusije na evropskom putu", rekao je Vučić.\nDodao je da su deklaracije u UN koje je Srbija podržala pravno-političkog karaktera, i nemaju veze sa sankcijama.\nZato je istakao da se u stavu Srbije, ništa nije promenilo.\n"Prema međunarodnom pravu kosovska vojska ne sme da postoji"\nVučić je, povodom zahteva Aljbina Kurtija za prijem Kosova u članstvo u Partnerstvu za mir i prijema prethodnih dana novih pripadnika u Kosovske bezbednosne snage, poručio da kosovska vojska ne sme da postoji, ali da pojedine baš briga za međunarodnog pravo ako nije u skladu sa njihovim interesima.\nVučić je tako odgovorio na pitanje kako komentariše to što je Kurti tokom posete SAD zatražio podršku za prijem u Partnerstvo za mir, iako je osnovni uslov za prijem u NATO da podnosilac zahteva bude država i da ima svoju vojsku, kao i na pitanje da li postoji razlog za strah za bezbednost srpskog življa na KiM.\nVučić ističe da kosovska vojska ne sme da postoji po Rezoluciji 1244, ali da pojedine baš briga za međunarodno pravo ako nije u njihovom interesu, kao i one koji su priznali Kosovo.\n"Da li postavljaju ozbiljnu pretnju po srpsko stanovništvo na KiM... A da li po celinu naše zemlje u ovom trenutku i godinama koje dolaze – zaista ne. Ali sa zebnjom to pratimo, jer je naša briga pre svega briga o srpskom stanovništvu na KiM", zaključio je Vučić.\nVučić je rekao i da je zahtev Prištine za članstvo u Savetu Evrope loš signal za nas i da nas tera da preduzimamo mere.\n"I preduzimaćemo mere da bismo zaštitili poredak UN, Rezoluciju 1244 i teritorijalni integritet Srbije, da budemo uvek spremni za nastavka dijaloga i pokušaj pronalaženja kompromisnog rešenja. Ali, to kompromisno rešenje ne može da bude kako su zamislile zapadne zemlje. Za Srbiju ne može da bude izbor da li će da nas lupe po glavi malo tvrđom odnosno debljom ili malo tanjom motkom. To mogu da zaborave", poručio je Vučić.\nDodao je kako "nije jednostavno zapadnim zemljama danas da objasne, niti je lako formalno pravno objasniti ilegalnost akcija protiv Srbije, kao i ilegalnost akcija u Ukrajini. Ko može da mi objasni razliku? I jedno i drugo je urađeno bez saglasnosti Saveta bezbednost UN. Ako štitite integritet Ukrajine, što ne štitite integritet Srbije. I zato će biti pritisak na Srbiju sve veći, da bi se pokazalo da to nije isti slučaj. A i da ruska strana to ne bi mogla da koristi kao presedan u svojoj pravno-političkoj borbi", naveo je Vučić.\nKaže da neki ljudi u svetu moraju da se dozovu pameti i da dobro razumeju šta je moguće, a šta nije, i da vreme brutalnih i horskih pritisaka nikad nije davalo dobre rezultate.\nVučić je izjavio da ništa sporno nema u vezi sa njegovim govorom u Glini, za šta stižu najave iz Hrvatske da će ga tužiti kao odgovor na optužnice koje je Tužilaštvo za ratne zločine Srbije podiglo protiv četvorice hrvatskih pilota za bombardovanje izbegličke kolone u "Oluji".\nVučić je na pitanje da li se plaši eventualne optužnice iz Hrvatske, iz koje stižu takve najave, a zbog njegovog govora u Glini koji je navodno podsticao na agresiju i na širenje Srbije do granica velike Srbije, rekao da je ponosan na to o čemu govore i da ništa sporno nije bilo.\n"Nekoliko dana posle toga poubijali su Srbe koji tamo žive, a ne Srbi njih. Izgleda da ste zaboravili šta je bilo 1995. Nisu Srbi ubijali Hrvate, nego su Hrvati ubijali Srbe i nisu Srbi proterali Hrvate iz Gline, nego obrnuto", rekao je predsednik.\nKako kaže, "tako se uvek dešava kada neko nema politiku i misli da ratne zločine može da čini i da ubija ljude".


IBCM je dobio sredstva od Evropske komisije za akademsku godinu (2017/18.) - IBCM\nMeđunarodni Poslovni Koledž Mitrovica (IBCM) sa zadovoljstvom objavljuje da će Evropska komisija finansijski podržati IBCM-ove operacije za predstojeću akademsku godinu 2017-2018!\nOvo je rezultat ogromnog i posvećenog rada IBCM tima, podržanog od SPARK-a i ogromne podrške studenata tokom prethodnih nekoliko meseci, koji će omogućiti IBCM-u da nastavi sa svojom misijom u postizanju dugoročne održivosti. Sredstva su osigurana zahvaljujući velikodušnoj podršci Evropske Komisije u trajanju od 1 godine.\nNakon zahteva Vlade Kosova 2008. godine, IBCM je osnovan u martu 2010. godine kao međunarodno registrovana neprofitna fondacija, kojom upravlja holandska nevladina organizacija SPARK. Njegova misija je pružanje visoko-kvalitetno, praktično orijentisano obrazovanje po pristupačnoj ceni, kako bi ono bilo društveno i ekonomski inkluzivno. Ispunjavajući svoju misiju, IBCM je postao model uspešne visokoškolske ustanove i međuetničke saradnje na Kosovu, sa stopom zaposlenosti od 80% i sa preko 40% njenog studentskog tela koje dolazi iz manjinskih grupa.\nIBCM se obavezao da će nastaviti da blisko sarađuje sa vladom, kada se formira, kako bi se osigurala dugoročna državna sredstva u skladu sa ranije postignutim sporazumom za podršku IBCM-u u trajanju od 5 godina, kako bi ustanova mogla nastaviti sa radom kao snažan, neprofitan , nezavisni i međunarodni koledž.


Predlog za opismenjavanje? Srpski jezik kao obavezan predmet na fakultetima\nM. K. 15. juna 2019. 06:12\nOdbor za standardizaciju srpskog jezika uputio je Konferenciji univertziteta Srbije predlog da se na fakultete uvede srpski jezik kao obavezan predmet, pišu „Novosti“.\n„Sve je vidljivija niska jezička kultura, čak i kod fakultetski obrazovanih građana. Takvo stanje je logično sa ovakvim statusom srpskog jezika u našem obrazovanju, s malim brojem časova u osnovnoj i srednjoj školi i bez izučavanja srpskog jezika na univerzitetu“, navodi se u pismu koje je upućeno KONUS-u.\nProf. dr Sreto Tanasić, predsednik Odbora za standardizaciju srpskog jezika, veruje da će se većina ozbiljnih ljudi složiti da se naš jezikn uvede na fakultete i da će to biti realizovano. On kao dobar primer navodi dekana Mašinsikog fakulteta u Beogradu Radivoja Mitrovića, koji je, iako sa tehničkih nauka, veliki zagovornik uvođenja srpskog jezika na sve fakultete, pišu „Novosti“.


Đajić: Zahvalan sam ljekarima i osoblju na nadljudskom naporu\n02. 01. 2022 12:27\nBANJALUKA - Univerzitetsko klinički centar je znak stabilnost Republike Srpske. Opravdali smo očekivanja građana Srpske, rekao je Vlado Đajić, direktor Univerzitetskog kliničkog centra Republike Srpske.\nĐajić, u ime predsjednice Cvijanović, podijelio poklone prvorođenim bebama\n01. 01. 2022 13:19\nBANJALUKA - Vlado Đajić, generalni direktor Univerzitetsko kliničkog centra Republike Srpske, u ime predsjednika Republike Srpske Željke Cvijanović, darovao je prvorođenu bebu u Srpskoj, a koja je na svijet došla u ovoj zdravstvenoj ustanovi, minut iza ponoći.\nĐajić: Biće šteta ako budemo morali uništavati vakcine, a pacijenti umiru\n16. 12. 2021 13:08\nBANJALUKA - Generalni direktor Univerzitetskog kliničkog centra (UKC) Republike Srpske u Banjaluci Vlado Đajić rekao je da je u toj zdravstvenoj ustanovi i dalje veliki broj kovid pacijenata, navodeći da ih je na bolničkom liječenju 170 i oko 30 na neinvazivnim ili invazivnim respiratorima.\nPRIJEDOR - Predsjednik banjalučkog odbora SNSD Vlado Đajić ocijenio je danas da gradonačelnik Banjaluke Draško Stanivuković ne zna da radi svoj posao i da će grad i nakon usvajanja rebalansa lokalnog budžeta biti zaustavljen u razvoju.\nĐajić: Petrović stabilno, sutra operacija desne nadlaktice\n18. 11. 2021 17:18\nBANJALUKA - Generalni direktor "Elektroprivrede Republike Srpske" Luka Petrović stabilnog je zdravstvenog stanja, a sutra će mu biti operisana desna nadlaktica, rekao je Srni generalni direktor Univerzitetskog kliničkog centra (UKC) Republike Srpske Vlado Đajić.\nBANJALUKA - Interesovanje građana za besplatne ultrazvučne preglede krvnih sudova glave i vrata u Univerzitetskom kliničkom centru Republike Srpske je veliko, a neurolozi svakodnevno pregledaju znatan broj pacijenata.


Spaljivanjem guma u blizini Zubinog Potoka, ranije su meštani pokušali da spreče policijsku akciju hapšenja, a za koje je nalog izdao Osnovni sud u Prištini.\nKako Kallxo.com javlja, uhapšeno je najmanje 10 lica u policijskoj akciji na severu Kosova.\nMeđu uhapšenima su i pripadnici policije iz stanice u Severnoj Mitrovici.\nOklopna vozila Kosovske policije su u stanju pripravnosti u blizini severnog dela Mitrovice, takođe javlja Kallxo.\nJedan pripadnik Kosovske policije lakše je ranjen tokom akcije u Zubinom Potoku. U ovoj opštini, uhapšen je i komandir policije.\nU Severnoj Mitrovici i dalje se oglašavaju sirene za uzbunu.


Berbok: Svedskoj i Finskoj potrebne bezbednosne garancije\nTanjug 15. maja 2022. 09:18\nBERLIN – Nemačka je preduzela sve pripremne radnje za brzi proces ratifikacije ukoliko Finska i Švedska odluče da podnesu zahtev za članstvo u NATO, izjavila je danas ministarka spoljnih poslova Nemačke Analena Berbok, ističući potrebu ove dve zemlje za bezbednosnim garancijama.\n„Nemačka je pripremila sve za brzi proces ratifikacije“, rekla je Berbokova novinarima drugog dana razgovora sa svojim kolegama iz NATO u Berlinu.\nOna je dodala da su se ministri na sinoćnjoj večeri složili da ne bi trebalo da bude „sive zone“ između momenta kada se Finska i Švedska prijave i onoga kada se pridruže NATO, prenosi Rojters.\n„Ako odluče da se pridruže, one to mogu brzo da učine. Moramo da se pobrinemo da im damo bezbednosne garancije, jer ne sme biti prelaznog roka sa sivom zonom tokom kojeg je njihov status nejasan“, rekla je ona.\nBerbokova je mislila na period ratifikacije koji može da potraje i do godinu dana, a tokom kojeg dve nordijske zemlje još neće biti zaštićene članom 5 NATO koji garantuje da je napad na jednog saveznika napad na sve.


ID preti Makedoniji: Donesite teror krstašima - Sputnjik Srbija\nID preti Makedoniji: Donesite teror krstašima\n22:45 10.08.2015 (osveženo 16:19 05.10.2015) Preuzmite kraći link\nPod lažnim imenom i sa lažnog profila na društvenim mrežama izvesni Sejfedin el Albani pozvao je Albance u Makedoniji da se pripreme za borbu, objavili su albanski mediji u Makedoniji.\nPrema pisanju tih medija, poziv upućen na albanskom jeziku je reakcija na veliku prošlonedeljnu antiterorističku akciju makedonskog MUP-a, u kojoj je privedeno devet lica osumnjičenih da su sarađivali sa najvećom terorističkom organizacijom Islamska država (ID), preneo je „Sitel“.\nEl Albani poručuje da je došlo vreme za reakciju ID na Balkanu, posebno u Makedoniji.\n„Kako možete mirno da spavate kada znate da su vaša braća zlostavljana, a naše sestre silovane u zverskim zatvorima na Balkanu? Zaboravili ste varvarske ratove slovenskih krstaša? Nisu li to bili isti oni krstaši koji su napravili horor na Kosovu i u Kumanovu? Zbog toga nam se pridružite i postanite tvrđava vaše vere. Pridružite se i donesite teror krstašima i onima koji ih podržavaju“, stoji u dopisu objavljenom na socijalnim mrežama.\nAlbanski mediji pišu da je najverovatnije reč o albanskom državljaninu koji je član ID i učesnik borbi u Siriji.\nMUP proverava pretnje koje je uputio El Albani.\nIz MUP-a kažu da se može očekivati da posle akcije kakva je bila ona od prošle nedelje uslede ovakve pretnje i one se sa najvećom ozbiljnošću proveravaju.\nPolicija je proverila identitet lica koje je potpisalo pismo, ali ga nema u evidenciji MUP-a.\nNije prvi put da stignu ovakve pretnje. Slična poruka i poziv na borbu upućivao je i deo terorističke grupe koja je bila razbijena kod Kumanova.\nU vezi najnovijeg slučaja MUP je zatražio pomoć u otkrivanju identiteta pošiljaoca i od bezbednosnih službi iz susedstva.\nhapšenja, pretnje, Islamska država, Kumanovo, Makedonija